Najava: Serija A, 35. kolo: Gradski derbi Torina i velika borba za Ligu šampiona! – Kladjenje.rs\nHomeNajavaNajava: Serija A, 35. kolo: Gradski derbi Torina i velika borba za Ligu šampiona!\nNajava: Serija A, 35. kolo: Gradski derbi Torina i velika borba za Ligu šampiona!\n3 Maja, 2019 Vlajko Najava 0\nOvog vikenda je na programu 35. kolo italijanske Serije A, u kom nas očekuje mnogo zanimljivih susreta. Derbi kola se igra u Torinu gde će snage odmeriti gradski rivali Juventus i Torino. Pored tog meča za vas izdvajamo i duele između Lacija i Atalante, kao i Milana i Bolonje. Do kraja šampionata je ostalo još samo četiri kola, a pre dva kola je Juventus i zvanično po osmi uzastopni put osvojio Skudeto.\nJuventus – Torino – x2 @ 2.10 u 10bet\nPrvi meč ovog kola, a ujedno i derbi kola se igra u Torinu gde će snage odmeriti gradski rivali, Juventus i Torino. Juve je pre dva kola i definitivno došao do osme uzastopne titule šampiona Italije što je zaista nešto što će retko ko moći da ponovi, ali ostaje gorak ukus u ustima zbog neuspeha u Ligi šampiona. U prošlom kolu je ova ekipa remizirala na gostovanju kod Intera, ali se mora priznati da je domaćin bio dosta bolji rival u tom meču. Što se tiče Torina, ovo je jedna zaista fantastična sezona za izabranike Valtera Macarija. Trenutno se popularni “bikovi” nalaze na šestom mestu na tabeli koje na kraju sezone donosi plasman u Ligu šampiona, ali je sigurno da će napasti i četvrto mesto koje u ovom trenutku donosi Atalanta jer ekipa iz Bergama ima samo tri boda manje od Torina, pa upravo zbog toga i dajemo blagu prednost formalnim gostima u ovom susretu i predlažemo vam da probate sa duplom šansom x2 koju kladionica 10bet plaća sa kvotom 2.10.Registruj se na 10Bet\nKjevo – SPAL – 3+ @ 2.09 u Meridianbet\nPrvi meč subotnjeg programa se igra u Veroni gde će Kjevo dočekati ekipu SPAL-a. Nažalost, fudbaleri Kjeva će posle dosta godina naredne sezone zaigrati u Seriji B. Ne ide ovoj ekipi sve vreme, a na sve to treba dodati i da “leteći magarci” imaju velike finansijske probleme zbog kojih su još na startu šampionata kažnjeni oduzimanjem tri boda. U prošlom kolu je ova ekipa odigrala jedan dosta dobar meč na svom stadionu gde su remizirali sa Parmom. U goste Kjevu dolazi SPAL koji će razliku od ekipe iz Verone po svemu sudeći i naredne sezone igrati u Seriji A, čime je glavni cilj za ovu sezonu ostvaren. Naime, ova ekipa ima čak deset bodova viška u odnosu na Empoli koji se nalazi na mestu koje vodi u Seriju B, pa bi zaista čudo trebalo da se dogodi da SPAL ne izbori opstanak. U prošlom kolu je ova ekipa na svom terenu remizirala sa Đenovom i to je bio treći meč bez poraza za ovu ekipu, pošto su pre toga prvo na svom stadionu bili bolji od Juventusa, a kasnije i remizirali na gostovanju kod Empolija. Treba ovde očekivati meč sa velikim brojem golova pa vam zbog toga predlažemo da probate sa igrom 3+ koju kladionica Meridianbet plaća sa kvotom 2.09.Registruj se na Meridianbet\nUdineze – Inter – 1x @ 2.10 u 1xbet\nJoš jedan veoma zanimljiv susret nas očekuje u Udinama gde će Udineze dočekati Inter. Sasvim sigurno su “zebre” iz Udina jedno od najvećih razočarenja u toku ove sezone, a najbolji pokazatelj za to je i trenutno stanje na tabeli pošto se Udineze nalazi na 17. mestu i ima samo četiri boda više od ekipe koja će naredne sezone igrati u Seriji B. U prošlom kolu su “zebre” poraženi na gostovanju kod sjajne Atalante, ali se mora priznati da su dosta dobro odigrali taj meč, iako je nedostajalo malo sreće na kraju. Što se tiče Intera, izabranici Lučana Spaletija sve više dovode u pitanje svoj plasman u Ligu šampiona, iako se nalaze na trećem mestu. Naime, u protekla dva kola su “neroazuri” oba puta remizirali, mada se mora priznati da su i jednom i drugi put protivnici bili zaista teški, pošto su prvo dočekali Romu a onda i Inter. Oba meča su završena istim rezultatom (1:1), pa Inter u ovom trenutku ima tri boda više od četvrtoplasirane Atalante, ali i četiri boda više od petoplasirane Rome. Što se tiče ovog susreta, Udineze je i u prošlosti znao da zada dosta problema “neroazurima” a ovog puta je situacija specifična pošto se domaća ekipa grčevito bori za opstanak i upravo zbog toga vam preporučujemo da probate sa duplom šansom 1x koju kladionica 1xbet plaća sa kvotom 2.10.Registruj se na 1XBet\nEmpoli – Fiorentina – 1 @ 2.20 u Bet365\nNakon što su prošle godine došli dominantno do plasmana u Seriju A, svi smo očekivali dosta bolju sezonu od Empolija. Ipak, ova ekipa se trenutno nalazi na mestu koje vodi u Seriju B, pa zaista ne treba iznenaditi ukoliko se ova ekipa ekspresno vrati u drugu ligu. U prošlom kolu je Empoli odlično počeo i došao do vođstva na gostovanju kod Bolonje ali su onda izabranici Siniše Mihajlovića zaigrali dosta bolje i preokrenuli taj meč u svoju korist, i tako doveli gostujuću ekipu u gotovo bezizlaznu situaciju. U goste Empoliju dolazi Fiorentina koja se nalazi u katastrofalnoj seriji i dosta dugo ne znaju za pobedu. Loša serija je produžena i u ponedeljak na Artemio Frankiju kada su “ljubičasti” pružili jednu izuzetno lošu partiju što je dovelo do poraza od Sasuola. Sreća pa su izabranici Vinćenca Montele pružali dobre partije u prvom delu sezone, inače bi sada bili jedni od glavnih kandidata za ispadanje iz lige. Domaćinu zaista gori pod nogama, i pobeda u ovom meču je moranje pa vam zato toplo preporučujemo da odigrate 1 koji kladionica Bet365 plaća sa kvotom 2.20.Registruj se na Bet365\nLacio – Atalanta – 3+ @ 1.69 u Meridianbet\nJedan od najzanimljivijih susreta u ovom kolu se igra na Olimpiku gde će Lacio dočekati Atalantu u meču koji bi potencijalno mogao da da mnoge odgovore kada je u pitanju Liga šampiona. Naime, Lacio se trenutno nalazi na tek na osmom mestu ali nije tajna da je glavni cilj ove ekipe ulazak u Ligu šampiona, što nije nemoguće obzirom da im u goste dolazi četvrtoplasirana Atalanta, i zanimljivo je da bi izabranici Simonea Inzagija prišli ekipi iz Bergama na samo bod zaostatka ukoliko dobiju na ovom susretu. U prošlom kolu je rimska ekipa konačno odigrala jednu dobru partiju i slavila na gostovanju kod Sampdorije rezultatom 1:2. Što se tiče Atalante, sigurno je da ova ekipa u potpunosti zaslužuje ono što im se trenutno dešava, jer zauzimaju mesto koje naredne sezone vodi u najkvalitetnije evropsko klupsko takmičenje. U prošlom kolu su izabranici Đanpjera Gasperinija uz dosta muke došli do pobede nad Udinezeom, pošto su prvi gol u tom meču dali tek desetak minuta pred kraj susreta. Atalanta podjednako dobro igra i na gostovanjima i na svom terenu, a ono što je karakteristično za obe ekipe je da cele sezone igraju mečeve sa velikim brojem golova, pa bi to slučaj trebalo da bude i sada bez obzira što se radi o velikom ulogu. Zato vam predlažemo da probate sa igrom 3+ koju kladionica Meridianbet plaća sa kvotom 1.69.Registruj se na Meridianbet\nParma – Sampdorija – 1 @ 2.80 u 10bet\nParma se ove sezone vratila u Seriju A posle četiri godine, i sigurno je da je glavni cilj bio opstanak u ligi. “Mlekadžije” su na pravom putu da to i ostvare, iako dosta lošije igraju u drugom delu sezone, za razliku od prvog kada su bili u borbi za plasman u Ligu Evrope. Ipak, na poslednja četiri meča ova ekipa ne zna za poraz, a u prošlom kolu su remizirali kod Kjeva u gostima, iako su pružili bolju igru u tom meču. Što se tiče Sampdorije, ova ekipa je prošlonedeljnim porazom od Lacija i definitivno ostala bez šansi za plasman u Ligu Evrope, ali i pored toga je ova sezona bila i više nego dobra za ekipu iz Đenove. Kada se sve sabere i oduzme, ovo je negde i njihova realnost, tako da je sigurno da svi navijači ove ekipe mogu da budu i te kako zadovoljni sa partijama svojih fudbalera. Što se tiče ovog susreta, mali broj ljudi zna da su Parma i Sampdorija bratske ekipe, a u ovom trenutku su bodovi potrebniji domaćoj ekipi pa vam zbog toga toplo preporučujemo da odigrate 1 koji kladionica 10bet plaća sa kvotom 2.80.Registruj se na 10Bet\nSasuolo – Frozinone – 1 @ 1.73 u Meridianbet\nFudbaleri Sasuola su sjajno startovali ove sezone, ali se onda desio neshvatljiv pad koji je ovu ekipu i izbacio iz borbe za plasman u neko od evropskih takmičenja. Ipak, ekipa iz Ređo Emilije ponovo igra dosta dobro u poslednje vreme, a najbolji pokazatelj za to je i pobeda na gostujućem terenu nad Fiorentinom, kada je bilo 0:1. Dominirali su izabranici trenera De Zerbija u tom meču i sasvim zasluženo odneli pobedu sa vrućeg gostovanja. U gostima im dolazi Frozinone koji je prošlonedeljnim porazom na svom terenu od Napolija i definitivno ispao iz lige, što i nije neko iznenađenje obzirom da je ova ekipa pružala dosta loše partije većim delom sezone. Utisak je kao da uprava ovog kluba nije najozbiljnije shvatila takmičenje u Seriji A, što im se na kraju i osvetilo. U poslednja tri kola je Frozinone isto toliko puta poražen, pa otuda i ne čudi što su pet kola pre kraja ispali iz Serije A. Svakako da je Sasuolo veliki favorit u ovom meču pa vam preporučujemo da odigrate 1 koji kladionica Meridianbet plaća sa kvotom 1.73.Registruj se na Meridianbet\nĐenova – Roma – 2 @ 1.83 u 1xbet\nSvakako jedno od najvećih razočarenja ovogodišnje Serije A je ekipa Đenova. “Grifoni” ne igraju onako kako su to njihovi navijači očekivali od njih, a u prilog tome ide i činjenica da se trenutno nalaze tek na 16. mestu na tabeli, uz šest bodova više u odnosu na ekipu koja će naredne sezone igrati u drugoj ligi. Ipak, to nije mala zaliha ako uzmemo u obzir da je do kraja šampionata ostalo još samo četiri kola, pa ekipa sa Marasija može da bude bezbrižna. U prošlom kolu su na gostovanju kod SPAL-a remizirali, pošto je taj meč zavšen rezultatom 1:1. Što se tiče Rome, ova ekipa je u pravo vreme ušla u dobru formu. Sigurno je da je ovo bila jedna i te kako turbulentna sezona za “vučicu” ali se čini da su dolaskom Klaudija Ranijerija stvari krenule makar malo na bolje. Naime, trenutno se Roma nalazi na petom mestu na tabeli i imaju samo bod manje od četvrtoplasirane Atalante pa je sigurno da će ova ekipa do kraja sezone silovito napasti to četvrto mesto koje na kraju sezone donosi plasman u Ligu šampiona, što i jeste glavni cilj rimske ekipe za ovu sezonu. Zato vam toplo preporučujemo da odigrate 2 koju kladionica 1xbet plaća sa kvotom 1.83.Registruj se na 1XBet\nNapoli – Kaljari – 3+ @ 1.53 u Meridianbet\nNapoli igra dobro ove sezone u Seriji A, i sigurno je da su svima pokazali da su druga najbolja ekipa u Italiji, odmah iza neprikosnovenog Juventusa koji je nedavno po osmi uzastopni put osvojio Skudeto. U prošlom kolu su izabranici Karla Ančelotija pružili jednu dosta dobru partiju na gostovanju kod Frozinonea i pobedom poslali ovu ekipu u Seriju B. Ipak, ostaje žal za evropskim takmičenjima, pošto je Napoli igrao dosta dobro, i u Ligi šampiona, ali i u Ligi Evrope gde su nedavno eliminisani od Ajaksa. Što se tiče Kaljarija, ova ekipa je poznata kao jedna domaćinska ekipa koja igra fantastično na svom terenu gde retko kad gubi, ali zato pružaju očajne partije na strani gde su do sada zabeležili samo dve pobede, od kojih se jedna desila pre nekoliko kola protiv poslednjeplasiranog Kjeva. Naravno da su izabranici Karla Ančelotija veliki favoriti u ovom meču, a ono što je sigurno i da nas očekuje meč sa velikim brojem golova pa vam zato preporučujemo da probate sa igrom 3+ koju kladionica Meridianbet plaća sa kvotom 1.53.Registruj se na Meridianbet\nMilan – Bolonja – GG @ 1.86 u 10bet\nPoslednji meč 35. kola italijanske Serije A igra se na stadionu “San Siro” gde će Milan dočekati Bolonju. Bilo je samo pitanje trenutka kada će Milan nekoj ekipi prepustiti to četvrto mesto koje vodi u Ligu šampiona jer je evidentno da se ova ekipa dosta muči, pa čak i kad pobeđuje. Naravno, ne treba zaboraviti da su izabranici Đenara Gatuza igrali fantastično na početku godine, ali to je trajalo samo negde do sredine februara kada su kola nažalost krenula nizbrdo. Trenutno se “rosoneri” nalaze na sedmom mestu a u prošlom kolu su doživeli novi neuspeh pošto su doživeli poraz na gostovanju kod Torina kada je bilo 2:0. Što se tiče Bolonje, ova ekipa se zaista preporodila od kako je na klupu seo srpski stručnjak Siniša Mihajlović. U prošlom kolu su bez većih problema savladali Empoli što je i definitivno označilo opstanak u Seriji A, što je u jednom trenutku delovalo poprilično teško obzirom da je Bolonja veći deo sezone provela na mestu koje vodi u Seriju B. Sigurno je da će Mihajlović posebno motivisati svoje momke da se pokažu protiv njegovog bivšeg kluba, pa vam zato predlažemo da izbegnete 1 na Milan iako su “rosonerima” bodovi neophodni već da probate sa igrom GG koju kladionica 10bet plaća sa solidnom kvotom 1.86.Registruj se na 10Bet\nNajava: Premijer liga, 37. kolo: “Lisice” testiraju šampiona, Liverpul sa “svrakama”\nTip dana: Udineze – Inter: Domaćin za opstanak, gost za overu Lige šampiona!\nTip dana: Plzen – Real Madrid: Da li je vreme za buđenje Reala?\n7 Novembra, 2018 Vlajko Tip Dana 0\nU okviru četvrtog kola Lige šampiona u sredu se sastaju češki Plzen i šampion evrope ekipa Reala iz Madrida. Ove dve ekipe su se sastale i u prošlom kolu Lige šampiona kada je u Madridu […]\nDerbi dana: Italija – Portugal: Poslednja šansa za “Azure”!\n17 Novembra, 2018 Vlajko Derbi dana 0\nJedan od najzanimljivijih mečeva u Ligi nacija ove nedelje je svakako i meč između Italije i Portugala. Ovo će ujedno biti i duel direktnih konkurenata za prvo mesto. Treba dodati da je reprezentacija Portugala pre […]\nTip dana: Frozinone – Lacio: Može li domaćin do velikog iznenađenja?\n3 Februara, 2019 Vlajko Tip Dana 0\nPretposlednji meč 22. kola italijanske Serije A u ponedeljak igraju fudbaleri Frozinonea i Lacija. Domaća ekipa je u prošlom kolu konačno ostvarila tek svoju drugu pobedu u šampionatu, dok se fudbaleri Lacija nalaze u krizi […]


U planu formiranje Nacionalnog udruženja proizvođača mleka - Stočarstvo | Agroklub.rs\nS obzirom na količinu proizvedenog mleka po okruzima, smatramo da bi bilo dobro formirati 17 teritorijalnih (regionalnih) udruženja koja bi nakon toga činila Nacionalni savez sa svim svojim pratećim telima, napisao je Aleksandar Bogićević u svojoj fejsbuk objavi.\nPomoćnik ministra poljoprivrede Aleksandar Bogićević objavio je na svom fejsbuk profilu da je na sastancima u Leskovcu, Nišu, Kruševcu, Kraljevu i Kragujevcu održanim sa savetnicom predsednika Vlade i članicom Saveza udruženja odgajivača goveda Sanjom Bugarski razmatrano formiranje Nacionalnog udruženja proizvođača mleka.\n"S obzirom na količinu proizvedenog mleka po okruzima, smatramo da bi bilo dobro formirati 17 teritorijalnih (regionalnih) udruženja koja bi nakon toga činila Nacionalni savez sa svim svojim pratećim telima", napisao je Bogićević u svojoj objavi.\nRazgovori o formiranju Nacionalnog udruženja proizvođača mleka (foto: Facebook/A.Bogićević)\nSrbija je jedna od deset evropskih država sa stalnim suficitom u proizvodnji mleka i mlečnih proizvoda. Pad potražnje ovih proizvoda zbog pandemije, a zatim nagli rast cene stočne hrane za više od 50 odsto doveli su proizvođače u vrlo težak položaj, prenosi RTS.\nProizvođači ističu da je prosečna cena mleka sada niža čak i u odnosu na 2018. godinu. Prosečna cena mleka danas se kreće oko 30 dinara, što je mnoge farme dovelo do ruba siromaštva.\nZbog ovoga, podsetimo, proizvođači mleka u Srbiji početkom decembra prošle godine uputili su poziv na razgovor direktoru "Imleka" kako bi zatražili da ta mlekara poveća otkupnu cenu, a ako zahtev bude odbijen prete protesnom blokadom.\nPoljoprivrednici su još nekoliko meseci ranije tražili da proizvođačka cena bude 56 dinara, pa je tek nekoliko manjih mlekara podiglo za dva-tri dinara. S druge strane, povećana je premija mleka sa sedam na 10 dinara po litru, pa zbog toga, veruju stočari, ostale mlekare nisu želele da povećaju otkupnu cenu.\nCena mleka Sanja Bugarski Aleksandar Bogićević Nacionalno udruženje proizvođača mleka


Svetski kongres Medjunarodne federacije za pozorišna istraživanja otvoren u Beogradu\nBeta 9. jula 2018. 19:35\nPredsednica Vlade Srbije Ana Brnabić otvorila je danas u Beogradu Svetski kongres Medjunarodne federacije za pozorišna istraživanja (IFTR) koji je posvećen temi migracija, a koji će do 13. jula u Narodnom pozorištu obuhvatiti 980 predavanja i prezentacija, uz prateći program predstava i performansa domaćih i stranih umetnika iz 54 zemlje.\nUz poruku da su upravo nauka, umetnost i kultura ključni pokretači društvenog i ekonomskog razvoja, Brnabićeva je u ime Vlade Srbije, kao pokroviteljka skupa, poželela dobrodošlicu za više od 1.000 profesionalaca, teoretičara i praktičara pozorišnih i izvodjačkih umetnosti iz celog sveta i podsetila da Srbija ima dugogodišnju pozorišnu tradiciju kojom se svi ponose.\n„Stoga nam organizovanje ovog prestižnog kongresa pruža priliku da prikažemo naše umetnike i njihove kreativne radove globalnoj publici i da se uključimo u stimulativne razgovore sa predstavnicima raznih kultura i sa različitim gledištima“, rekla je premijerka Brnabić u Narodnom pozorištu.\nPrvi medjunarodni kongres organizovan je 1957. godine i ovo je prvi put posle 26 godina da se skup vraća u Centralnu i Istočnu Evropu, a naredni će,kako su naveli organizatori, već biti održan u Kini.\nPredsednica vlade navela je da se nada da će kongres učesnicima „omogućiti da vide Beograd i Srbiju onako kako je mi uvek vidimo – kao živu, multikulturnu zemlju na raskrsnici Istoka i Zapada, kao riznicu kulturnog bogatstva i baštine“.\n„Verujem da ova vrsta kulturne razmene, ova kulturna diplomatija, ne samo što nam omogućava da učimo jedni od drugih i da se razvijamo kao pojedinci, već i da cenimo naše razlike i identitete i razvijemo medjusobno poštovanje i bolje načine saradnje. Nadam se, kada budete odlazili iz naše zemlje, da će vas istinski inspirisati naša kultura, umetnost i naš narod“, rekla je ona.\nBrnabićeva je ponovila da je uverena da su nauka, umetnost i kultura ključni pokretači društvenog i ekonomskog razvoja, te da je vlada predano radila da stvori okruženje u kojem se kultura, kreativnost i kritično mišljenje neguju i cene.\nPredsednica Vlade Srbije je iskoristila priliku da učesnike skupa podseti i na najvažnija, medjunarondna kulturna dešavanja u zemlji.\nBrnabić je podsetila je da je Vlada Srbije u proteklih godinu dana završila renoviranje dva najveća muzeja u Srbiji – Muzeja savremene umetnosti i Narodnog muzeja u Beogradu i pozvala učesnike tog medjunarodnog kongresa da posete oba muzeja u kojima će uživati u najboljoj srpskoj, čak i evropskoj umetnosti i kulturnoj baštini od neolitskog i rimskog doba, kroz srednji vek, do umetnosti 19. i 20. veka.\n„Naročito bih želela da vam skrenem pažnju na BITEF – jedan od vodećih evropskih festivala klasičnog i eksperimentalnog pozorišta, koji se već više od 50 godina održava u septembru svake godine. BITEF je sjajan primer kako su pozorište i performans cvetali u Srbiji tokom poslednjih pola veka. Svima onima koji su zainteresovani srdačno bih preporučila da se vrate u Beograd na 52. izdanje BITEF-a“, rekla je premijerka.\nDodala je da bi učesnici Medjunarodne federacije za pozorišna istraživanja mogli da ostanu u Srbiji na najboljem evropskom muzičkom festivalu EXIT, koji se održava od 12. jula u Novom Sadu, na tvrdjavi na Dunavu.\nPredsedavajuća Organizacionog odbora Svetskog kongresa profesorka Ivana Vujić izrazila je zadovoljstvo jer je veliki san organizatora postao realnost.\nPosle dobrodošlice svim učesnicima, ona je podsetila da pozorište istražuje anatomiju ljudskog bića, zaceljuje ga i menja.\nVujićeva je izrazila zadovoljstvo što je premijerka podržala skup jer je danas vreme u kome niko ne želi da stane iza bilo koga i podrži ga.\n„Čovek ima malo prijatelja, ali osećam da imam jednog vrednog prijatelja i to je Ana Branbić“, rekla je Ivana Vujić i dodala da se premijerka nije bojala da stane iza organizatora i da izadje na scenu i pozdravi skup.\nDekan Fakulteta dramskih umetnosti (FDU) Miloš Pavlović podsetio je na značaj i neophodnost veze izmedju obrazovanja, umetničkog stvaralaštva i kulture.\nDodao je da FDU ulaže napore ne samo kada je reč o obrazovanju, već i na kreiranju i ohrabrivanju otvorene debate različitih aktera o savremenim uslovima za kreativnost i trajanje kulture i umetnosti. Podsetio je i na uticaj migracija na savremeno srpsko društvo, i na to da je Beograd bio poslednja stanica na migrantskoj ruti ka EU.\nTaj odnos ne treba da bude frustrirajući već treba da služi razmeni iskustava, rekao je dekan i podsetio na značaj same teme skupa „Pozorište i migracije“, koja je posebno u doba globalizma i novog talasa migracije podstaknutog ratom i drugim patnjama od velikog značaja.\nPredsednica IFTR-a Džin Grejem-Džouns nakon „dobrodošli“ u šali je rekla da je vreme da se neko na skupu učesnicima konačno obrati i na srpskom.\nDodala da je počastvovana što je podelila scenu sa premijerkom Anom Brnabić jer je veoma impresivno imati takvu podršku za organizaciju kongresa.\nGrejem-Džouns je rekla da kongres organizuju svake četvrte godine i da se posle oko četvrt veka vraćaju u Centralnu i Istočnu Evropu, a sledeće godine će prvi put organizovati konferenciju u Kini.\nPrema njenim rečima, prvi svetski kongres održan je 1957. i u njemu su učestvovali delegati iz 17 zemalja. Organizacije se razvijala i rasla da bi prošle godine dostigla 1.000 članova iz 44 zemlje.\nU okviru 980 predavanja učesnici će se baviti temom „Pozorište i migracije – pozorište, nacija, identitet izmedju migracija i nekretanja“ i razmatrati kako su pozorište, izvodjačke umetnosti i performans odgovorili na pitanja egzila, raseljavanja i drugosti kroz istoriju i danas, kako se proces migracije oblikovao i preoblikovao u političkim, društvenim, kulturnim i umetničkim delima.\nU skladu sa temom skupa baletski umetnik Dejan Kolarov je na otvaranju tog petodnevnog skupa izveo performans Ivane Vujić iz kompoziciju „Leskovački zvižduk“.\nNajpoznatiji svetski teoretičari i praktičari učestvovuju u radu skupa, izmedju ostalih, Marvin Karlson i Džin Grejem Džons (SAD), Bišnuprija Dat, (Indija), Džanel Rajnelt (Velika Britanija) Mivon Li (Južna Koreja), Hana Korsberg (Finska), Pol Re (Australija), Milena Gras (Čile), Hajato Kosuge (Japan), Halid Amin (Maroko), Elejn Eston (Švedska), Viki An Kremona (Malta), Kristofer Balme (Nemačka), Stiven Vilmer (Irska), Boris Dausa Pastor (Španija).\nIzložba o baletskom igraču Radomiru Vučiću u Muzeju NP\nIzložba „Najlepša zemlja“ u Muzeju Jovana Cvijića\nIzložba „Duhovi Afrike…“ u Muzeju afričke umetnosti\nU Ruskom domu o kulturnim rutama i duhovnom turizmu\nIzložba „Najlepša zemlja“ u Muzeju Jovana…\nIzložba „Duhovi Afrike…“ u Muzeju afričke…\nNova serija „Vrata do vrata“ od ponedeljka na…


Predsednik Francuske Emanuel Makron poručio je premijeru Australije Skotu Morisonu da sada nije vreme za sprovođenje istrage o pandemiji virusa korona i da je hitnija zajednička reakcija pre traženja krivca, izjavio je neimenovani zvaničnik Jelisejske palate.\nOn je za Rojters rekao da je Makron saglasan da je u samom početku bilo problema, ali da je hitno potrebna kohezija i transparentnost svih učesnika, a ne samo Svetske zdravstvene organizacije (SZO).\nIz Berlina je, takođe, potvrđeno da je nemačka kancelarka Angela Merkel juče razgovarala sa Morisonom.\nU Francuskoj Broj zaraženih opada ŠESTI DAN ZAREDOM\nPortparol Merkelove istakao je prošle sedmice da je Kina, u kojoj se pojavio novi virus korona, dosta propatila i da je dosta učinila u borbi protiv širenja zaraze.\nŠirenje novog virusa korona, za koji se veruje da se pojavio u kineskom gradu Vuhan, Peking je prvi put prijavio SZO 31. decembra.\nDržavni sekretar SAD Majkl Pompeo izjavio je ranije danas da su SAD ubeđene da kineske vlasti nisu na vreme prijavile širenje novog virusa.\nOn je optužio Peking da nije prijavio slučajeve prenošenja virusa među ljudima, te da se na to čekalo mesec dana kada se virus već proširio na sve pokrajine u Kini, prenela je "Raša tudej".\nPortparol Kremlja Dmitrij Peskov naglasio je danas da nije prikladno iznositi neosnovane optužbe da je virus korona koji izaziva oboljenje Kovid-19 "posebno kreiran".\nPremijer Australije o korona virusu: Ovo se događa jednom u 100 godina


Korona virus i porodica: Žena obolela od korona virusa gledala kako joj majka umire u susednom krevetu - Istočne VESTI\nMarija Riko i njena ćerka Anabel Šarma primljene su u bolnicu istog dana\nŽena koja je gledala kako joj majka umire u bolnici nakon što su se obe zarazile korona virusom, moli ljude da poštuju mere predostrožnosti.\nMarija Riko, 76, iz Lesteršira, skinula je masku sa kiseonikom da bi poslednji put razgovarala sa ćerkama – iako je znala da će to ubrzati njenu smrt.\nAnabel Šarma rekla je da joj je taj trenutak „slomio srce", ali da joj je drago što majka nije umrla sama.\nObjavila je njihovu poslednju fotografiju kako bi ukazala na opasnost virusa.\nČoveku koji je verovao da je virus prevara umrla žena od Kovida-19\nAnabel kaže da joj je majka umrla otprilike pola sata posle skidanja maske.\n„Mama je zatražila da joj skinu masku, a oni su joj rekli, ‘Kada je skinemo, to će biti to. Nećete imati još mnogo vremena.’\n„Odgovorila je: ‘Da, znam to, ali dosta mi je ", kaže ona.\n„Imali smo oko pet minuta sa njom kada je mogla da govori, a onda je izgubila svest.\n„Rekla nam je da se ne plaši da umre, da je spremna. Rekla mi je da moram da se žestoko borim jer imam decu kod kuće."\nMarija Riko je živela sa ćerkom, zetom i troje unuka\nSestri Anabel Šarme, Suzani, takođe je bilo dozvoljeno da bude prisutna, uz nošenje lične zaštitne opreme.\n„Držale smo je za ruku do poslednjeg daha", dodala je ona.\n„Teši me to što smo mogle da budemo s njom, a znam da je to i mojoj mami donelo utehu."\nMarija Riko je živela u istoj kući kao i Anabel Šarma i njen suprug i tri sina, Noa, 10, Ajzek, 12 i Džejkob, 22.\nŠarma je rekla da veruje da se jedan od njenih sinova u školi zarazio korona virusom koji je potom „zastrašujućom" brzinom „pokosio" porodicu.\n„Molila bih ljude da slede sve mere predostrožnosti i da misle na druge", rekla je.\nKoron avirus se proširio u porodici i svaki član domaćinstva je bio pozitivan\nAnabel Šarma i njena majka primljene su u bolnicu u Lesterširu istog dana u oktobru, a gospođa Riko je umrla 1. novembra.\nAnabel je sahranu gledala preko video strima, dok je još uvek bila u bolnici.\nMarija Riko je bila „neverovatna baka"\n„Bila je vrlo svesna šta će se dogoditi i znala je da se neće oporaviti od toga i bilo joj je dosta lečenja", rekla je njena ćerka Anabel, koja je i dalje na terapiji kiseonikom kod kuće, jer su joj pluća oštećena virusom.\nOpisala je svoju majku kao „neverovatnu baku" koja je bila „vrlo, vrlo odlučna".\nPogledajte i kako jedan doktor pokazuje šta pacijent vidi dok umire od korona virusa


Dobrica Veselinović: SNS ne preza ni od čega, ali smo mi spremni - Intervju - Nedeljnik Vreme\nNAJNEIZVESNIJA IZBORNA TRKA: Kandidati opozicije za gradonačelnika Beograda ~ D. Veselinović,...\n31. 3. 2022. / 11.11\nDobrica Veselinović: SNS ne preza ni od čega, ali smo mi spremni\n„Svih ovih godina mi smo svakodnevno bili izloženi pretnjama, napadima, tužbama. Ništa od toga nas nije i neće nas uplašiti, istrajni smo u borbi da Beograd postane dobar grad za sve“\nKandidat za gradonačelnika Beograda ispred koalicije "Moramo“ Dobrica Veselinović kaže za portal "Vremena“ da je kampanja na svim nivoima protekla u senci onoga što se dešava u Ukrajini, ali da je najveći izazov u bio neravnopravan položaj u medijima.\n"Ruska agresija na Ukrajinu obojila je kampanju na svim nivoima. Za nas tu nije bilo dileme, odmah smo osudili agresiju, pridružili se protestima protiv rata u Ukrajini i solidarno stajali za mir“, kaže Veselinović.\nNjegovi utisci sa stotina štandova, komšijskih razgovora i intenzivne kampanje od vrata do vrata su "sjajni“. Kaže da im ljudi "rado otvaraju vrata, prilaze sa osmehom“. "Jedna reč pored osećaja velikog optimizma preovlađuje – srećno. Ja sam uveren da novo, srećnije doba dolazi“.\nOd građana su čuli da ih najviše muče pitanja zagađenja vazduha, kao i pitanje pravca u kom se Beograd razvija jer se "grada sada razvija prema željama investitora, a ne potrebama građana“. Muče građane, kako kaže, i pitanja "saobraćaja, decentralizacije, lošeg stanja zdravstva i obrazovanja“.\nKoalicija Moramo okuplja leve i zeleno orijentisane partije i pokrete. Na nivou Grada Beograda okosnicu koalicije čini pokret Ne davimo Beograd, sada već gotovo deceniju prepoznatljiv po idejama za razvoj Beograda kao "zelenog, održivog, solidarnog i pametnog grada“.\nNa pitanje o najvećim izazovima tokom predizborne kampanje za gradske izbore, Veselinović navodi da je to neravnopravan položaj u medijima "jer nije bilo debate između kandidata“. Za njega je veoma problematično i "menjanje zakona i propisa u vezi sa izbornim radnjama neporedno pred izbore“. "No, za nas je to ’redovno’ stanje u kojem radimo već duže vreme“.\n"Svi ovih godina mi smo svakodnevno bili izloženi pretnjama, napadima, tužbama. Ništa od toga nas nije i neće nas uplašiti, istrajni smo u borbi da Beograd postane dobar grad za sve“, kaže Dobrica Veselinović.\nNavodi da Ne davimo Beograd već mesecima radi na obuci kontrolora i da je pokret spreman da "odbrani svaki glas“. "Saradnja i koordinacija unutar opozicije postoji, tako da smo spremni za svaki pokušaj krađe. Poslednji slučaj fantomskih birača samo još jednom pokazuje da SNS ne preza ni od čega, ali spremni smo i na to. Neće im proći!“\nOd 3. aprila očekuje da veliki broj ljudi izađe na glasanje. "Očekujem da oslobodimo Beograd, već četvrtog aprila znam da ćemo unutar institucija raditi na tome da Beograd postane dobar, zelen, održiv, solidaran i pravedan grad“.\nKandidat za gradonačelnika Beograda Aleksandar Šapić: Dobar plivač i u politici\nKandidat za gradonačelnika Beograda Vladeta Janković: Profesor demokratije (za početnike)


Nalazite se:Vijesti|Oktobar 2018\nSrijeda, 31 Oktobar 2018 16:08\nArheološki lokalitet Ravne kod Visokog dobio je nove pristupne saobraćajnice čiju je izgradnju sa 150.000 KM namjenskih sredstava za turizam iz oblasti privrede, kroz četiri podprojekta Fondacije "Arheološki park Bosanska piramida Sunca", finansirala Vlada Zeničko-dobojskog kantona. Prigodnoj svečanosti povodom završetka radova prisustvovala je delegacija Vlade koju su činili premijer Miralem Galijašević, te ministri za privredu Zlatko Jelić i poljoprivredu, šumarstvo i vodoprivredu Himzo Smajić.\n"Mi smo industrijski kanton i izvozni lider u BiH, ali želimo da iskoristimo turističke resurse koje imamo u ZDK. Ovo je dokaz da se to može uraditi i Semir Osmanagić je to dokazao sa svojom ekipom. Vlada ZDK se opredijelila da podrži izgradnju infrastrukture na ovom lokalitetu i ovo je naš konkretan doprinos. Ljudi se zapošljavaju, turisti dolaze i upoznaju BiH, vide sve vrijednosti i ljepote naše zemlje, a mi od toga imamo i korist. Ovdje sam četvrti put ove godine i sretan sam što svaki put zatičem sve kvalitetniju infrastrukturu", kazao je premijer Galijašević.\nDirektor Fondacije Semir Osmanagić zahvalio se Vladi premijera Galijaševića što je, kako je rekao, prepoznala važnost turizma za dolazeće godine, a rezultati zajedničkog rada su itekako vidljivi. Visoko nakon deset godina ima skoro 160 smještajnih objekata za turiste koji su registrovani na popularnom sajtu Booking.com, a u Fondaciji stalno ili povremeno radi 60 ljudi. Arheološki kompleks svake godine posjete hiljade turista i volontera iz cijelog svijeta.\nNačelnica općine Amra Babić istakla je da je Ministarstvo privrede ZDK značajan dio namjenskih sredstava za turizam ove godine usmjerilo za izgradnju infrastrukture na ovom lokalitetu. Pored 150.000 KM odobrenih Fondaciji, Vlada je Općini Visoko odobrila dodatnih 140.000 KM kojima će se na proljeće finansirati rekonstrukcija pristupnog puta arheološkom lokalitetu Ravne sa regionalne ceste Visoko-Kakanj.\nPonedjeljak, 29 Oktobar 2018 07:42\nPetak, 26 Oktobar 2018 14:52\nU organizaciji Ministarstva za privredu/gospodarstvo Zeničko-dobojskog kantona Zenica, održana je četverodnevna obuka na temu „Obrazovanje i stručno usavršavanje javnih tijela sa područja Zeničko-dobojskog kantona za primjenu modela javno-privatnog partnerstva (JPP)”\nCilj koji se želi postići ovim obukama jeste unapređenje administrativnih kapaciteta na području Zeničko-dobojskog kantona za provođenje projekata po modelu JPP kroz povećanje razumijevanja koncepta JPP i njegove pimjene u praksi, a na osnovu regulatorno-pravnog okvira za JPP u Zeničko-dobojskom kantonu i dobre prakse iz EU zemalja.\nObuka je koncipirana sa četiri modula koji podrazumijevaju i teoretski i praktični dio obuke. Obuku su vodili domaći i regionalni eksperti za preko 30 državnih službenika i namještenika kao i drugim odgovornim licima u javnim tijelima.\nNa početku obuke prisutnima se obratio ministar za privredu/gospodarstvo Zeničko-dobojskog kantona Zlatko Jelić koji je istakao benefite koje pruža JPP.\n„Smatramo da smo ispunili postavljeni cilj i da ćemo tako nastaviti i u budućnosti. Pred nama je period koji će sigurno biti u znaku JPP. Nakon četiri dana obuke siguran sam da će učesnici biti osposobljeni za samostalnu izradu JPP projekata“ ističe gdin.Osman Buza pomoćnik ministra.\nDodjelom certifikata o uspješno završenoj obuci okončana je prva edukacija ovakve vrste na području Zeničko-dobojskog kantona.


I tebi nedostaje eksplozivnost koja te je u Areni naročito krasila?\n- Jeste, duga je sezona, ima oscilacija kod svih, možda je sad i najbolji trenutak da nismo u formi sa početka. Sigurno je samo da želimo u svakom meču da dobijemo, sigurno ostaje žal što nismo došli do prve pobede u Top 16. Ne možemo sad da spuštamo glave i da se žalimo, moramo biti najbolji kad je najbitnije.\nGalata jača nego u prvoj fazi?\n- Sad imaju kvalitetniji tim, na spoljnim pozicijama imaju igrače koji su čvršći, dole pod košem takođe, odlučili su da 'zatvore' reket. Oseća se da nisu isto regularna i Top 16 faza, nastavićemo i ima još dosta utakmica, nadam se što većem broju pobeda.


Vreme - Obrazovanje: Sve više inostranih studenata\nBroj inostranih studenata koji na Beogradski univerzitet dolaze preko programa razmene znatno se povećao od uvođenja Bolonjske deklaracije. Studenti evropskih zemalja koji se odluče da godinu dana provedu studirajući u nekoj drugoj zemlji, na raspolaganju imaju nekoliko programa razmene – Basileus, Erasmus Mundus, CEEPUS.\nFakultet političkih nauka važi za jedan od najpopularnijih među inostranim studentima, a predmeti Istorija balkanskih odnosa i Savremeni balkanski odnosi su ubedljivo najpopularniji.\nNa Fakultetu političkih nauka (FPN) u Beogradu kažu da se broj inostranih studenata povećava iz godine u godinu. U proteklih pet godina, semestar ili celu godinu na programima razmene na ovom fakultetu provelo je više od trideset studenata. Ivana Šunderić-Ilić, koordinator za međunarodnu saradnju na fakultetu, kaže da su to najčešće studenti iz Slovačke, Estonije, Češke i Španije. Ona objašnjava da je sve veći broj stranih studenata posledica uvođenja evropskog sistema prenosa bodova. "To i jeste ideja Bolonjske deklaracije – da vam se ispiti priznaju ma gde u Evropi završili semestar", kaže Ivana Šunderić-Ilić.\nFakultet političkih nauka će u zimskom semestru na programima razmene pohađati oko dvadesetoro stranih studenata. Programi razmene sprovode se preko evropskih programa razmene, ali i preko bilateralnih sporazuma vlada evropskih država. Tako su preko bilateralnog sporazuma saradnje, slovački studenti semestar proveli na fakultetima Beogradskog univerziteta.\nIsti programi otvoreni su i za studente sa Beogradskog univerziteta koji semestar ili godinu žele da provedu u novom akademskom okruženju.\nMeđutim, iako je interesovanje naših studenata u porastu, broj onih koji odu na strane univerzitete manji je od broja stranih studenata koji dođu na naš fakultet. "U proteklih pet godina, samo dvanaest naših studenata je otišlo na razmenu na strani fakultet", kaže koordinator za međunarodnu saradnju na FPN-u, ali dodaje da se interesovanje povećava. "Studenti polako uviđaju mogućnosti koje im se pružaju. Iz godine u godinu prijavljuju se u sve većem broju, a ove godine na programe razmene otići će njih osmoro."\nIako nastavu slušaju na srpskom jeziku, stranim studentima je omogućeno da ispite polažu na engleskom. "Nastavu slušaju sa redovnim studentima, ali su za njih predviđeni dodatni termini konsultacija, gde na engleskom jeziku dobiju poseban tretman", objašnjava Ivana Šunderić-Ilić.\nUvođenje Bolonjske deklaracije doprinelo je mobilnosti studenata, a Beogradski univerzitet svojim studentima nudi različite programe, u različitim evropskim zemljama. Odeljenje za međunarodnu saradnju Beogradskog univerziteta na svom sajtu pruža informacije o dostupnim programima, kao i sve dodatne informacije o procesu prijavljivanja.


PRIJEDLOZI ZAKONA O PRAVIMA DEMOBILISANIH BORACA I ČLANOVA NJIHOVIH PORODICA I O FINANSIJSKOJ KONSOLIDACIJI JAVNIH ZDRAVSTVENIH USTANOVA U FEDERACIJI BIH: Udruženje poslodavaca FBiH nezadovoljno prijedlozima zakona\nIz Udruženja poslodavaca Federacije Bosne i Hercegovine (UPFBiH) upozoravaju na negativne posljedice koje bi moglo izazavati usvajanje prijedloga zakona o pravima demobilisanih boraca i članova njihovih porodica i o finansijskoj konsolidaciji javnih zdravstvenih ustanova u Federaciji BiH, u formi koju je predložila Vlada Federacije BiH na sjednici održanoj krajem juna.\nNaglašava se da UPFBiH podržava zahtjeve boraca o uspostavi jedinstvenog registra, te ukidanje finansiranja oko 1.600 boračkih udruženja u FBiH.\n-Smatramo da svaki građanin FBiH koji je u stanju socijalne potrebe, mora biti zbrinut kroz sistem socijalne zaštite. Mišljenja smo da se za posebne kategorije stanovnika ne trebaju donositi posebna zakonska rješenja iz kojih ove posebne kategorije povlače određena prava - navode iz UPFBiH.\nPodsjetili su kako provedba te Odluke nije dovela do rješavanja problema nezaposlenih demobilisanih boraca, a najbolja potvrda tome je činjenica da borci i dalje traže svoja prava i sistemski pristup rješavanju statusa.\nIz UPFBiH upozoravaju da je bilo slučajeva da su demobilisani borci tražili od svojih poslodavaca otkaze kako bi ostvarili pravo na ovu naknadu, a nastavljali su raditi "na crno".\n-Postoji realna opasnost da se takva situacija ponovi i ukoliko se usvoji Prijedlog zakona o pravima demobilisanih branitelja i članova njihovih porodica u formi u kojoj ga je predložila Vlada FBiH. Naš zajednički cilj treba biti da demobilisane borce zaposlimo i integrišemo u društvo, a ne da ovakvim odlukama potičemo sivu ekonomiju i rad na crno - ističu iz UPFBiH.\n-I jedan i drugi prijedlog zakona rješavaju posljedice, a ne uzroke problema. Umjesto sistemskog pristupa rješavanju problema demobilisanih branitelja i reforme postojećeg zdravstvenog sistema kojim nisu zadovoljni ni građani, ni pacijenti, ni ljekari, a ni institucije vlasti, poseže se za privremenim i nesvrsishodnim rješenjima. S očiglednim ciljem, pokušati prikupiti jeftine političke poene uoči predstojećih izbora, ponovo se poigravajući sa ranjivim kategorijama društva, borcima i bolesnima - navode iz UPFBiH.\nIZVOR: Vebsajt Faktor, 09.07.2018.


Uređivanje Crvenke i Sivca\nAktivisti MO SNS Crvenka iskoristili su lepo vreme kako bi sproveli akciju uređenja lokalnog stadiona, te su sa dobrom voljom i pozitivnom energijom ofarbali zid oko stadiona koji je time dobio novi i lepši izgled.\nPrema rečima predsednika Unije mladih OO SNS Kula, Slobodana Kalenića, aktivisti MO SNS Crvenka iskoristili su još jedno popodne kako bi organizovali akciju uređenja svog mesta.\n- Svakodnevnim radnim akcijama, aktivisti Srpske napredne stranke pokazuju koliko im je stalo da mesto u kom žive bude kvalitetnije i lepše za sve sugrađane. Volja i energija je evidentna, samo se nadam da će se Miholjsko leto produžiti te da ćemo sa akcijama ovog tipa nastaviti i u narednom periodu, kaže Kalenić.\nAktivisti MO SNS Sivac takođe su bili vredni, te su i oni sproveli još jednu u nizu radnih akcija kako bi doprineli lepšem i uređenijem izgledu svog mesta. U tom cilju aktivisti su uklonili plakate koji su ružili autobuska stajališta i na taj način ukazali koliko je značajno kontinuirano raditi na uređenju sredine u kojoj živimo te će i u buduće nastaviti sa sličnim akcijama.\nTagovi: Crvenka Sivac radne akcije OO SNS Kula


Stefani Pavlović sprema duet sa Ćeranićkom a "udarila" na Anu Sević!? - PRess Serbia | PR PRess team\nZvezda Granda Stefani Pavlović uskoro će snimiti spot sa Milenom Ćeranić kojoj će ovo biti svojevrsan povratak nakon duže medijske ilegale.\nJedan od zapaženijih učesnika prošle sezone takmičenja “Zvezda Granda” bila je atraktivna Stefani Pavlović. To što je napustila šou neposredno pre finala nije je obeshrabrilo već joj dalo dodatan motiv da nastavi da se bori za svoje mesto na estradnom nebu. Nakon par singlova, na velika vrata se vraća numerom koja nosi isti naziv kao i veliki hit Ane Sević – “Lambordžini”. S obzirom na to da su Stefani u “Grandu” mnogo puta komentarisali kao pravu seks bombu, a sličnog su stava i za njenu stariju koleginicu mnogi su naslov ove pesme lkomentarisali kao direktnu provokaciju.\nCrna mamba iz belog “lamba” jedan je od stihova moje pesme koja osim po samom mega luksuznom automobilu nema mnogo dodirnih tačaka sa Aninim hitom. Takodje, ovo je duetska numera sa hrvatskim hip hop sastavom “Connect” koji su izuzetno popularni kod mladje populacije. Spot je veoma provokativan, skup i jedva čekam premijeru istog koja će biti u toku sledeće nedelje i reakcije publike. – kaže Stefani koju već kroz nekoliko dana očekuje još jedno snimanje spota za duetsku numeru sa Milenom Ćeranić kojoj će ovo biti svojevrsan povratak nakon duže medijske ilegale.\nTagoviana sevic IDJVIDEOS milena ceranic stefani i milena duet Stefani Pavlović zvezde granda


RAK: Zabrana emitovanja reality programa van termina | Visokoin.com\nVijeće Regulatorne agencije za komunikaciju je na današnjoj sjednici usvojilo Pravilo 56/2011 o dozvolama za distribuciju audiovizuelnih medijskih usluga.\nIzmeđu ostalog, usvojenim izmjenama Pravila nalaže se bh. distributerima da zatamnjuju emitovanje reality i pseudoreality programa od strane pružalaca medijskih usluga čije je sjedište izvan Bosne i Hercegovine, ukoliko se emituju mimo propisanog vremenskog ograničenja ili bez tehničke zaštite.\nPravilo je usvojeno nakon urađenih analiza i konsultacija sa relevantnim nosiocima dozvola.\nTakođe, Vijeće je razmatralo i pitanje reklamnog prostora u programima pružalaca medijskih usluga čije je sjedište izvan Bosne i Hercegovine, te odlučilo da se u narednom periodu pokrene šira javna rasprava u vezi sa ovim pitanjem.


Kanadski mediji: Rusija na svim frontovima pretiče SAD | WebTribune\nHome SPEKTAR Kanadski mediji: Rusija na svim frontovima pretiče SAD\nPutin uradio u Siriji ono što je Obama smatrao nemogućim Prošle godine, kada je Rusija započela operaciju u Siriji, Obama je na to reagovao sa „podsmehom“.\nAmeričkom predsedniku očigledno se nije svidela „uporna spoljna politika“ Moskve na Bliskom istoku i u drugim regionima i on je jasno računao na činjenicu da će se ona „opeći u Siriji i izaći posramljena iz svoje avanture na Bliskom istoku“, navodi se u članku. Međutim, to se nije dogodilo. Rusija se nije zaglavila u „živom blatu“ i uspela je da veoma efikasno iskoristi ograničene vojne resurse. Ona je promenila tok građanskog rata i sačuvala funkciju sirijskom predsedniku Bašaru el Asadu, piše kanadski list.\nŠtaviše, u septembru su, bez obzira na prošlogodišnji Obamin sarkazam, Rusija i SAD objavile da je postignut Sporazum o Siriji. Ako on bude realizovan, veći delovi opozicije biće neutralizovani, a Moskva i Vašington će izvesti zajedničke operacije protiv Asadovih neprijatelja, DAEŠ-a i Nusra fronta, navodi list. Ali bez obzira na to šta će se desiti sa Sporazumom, ruski predsednik Vladimir Putin postigao je da se SAD pridruže „imaginarnom ruskom živom blatu“. Obama izgleda slab i primoran da odgovori na akcije Moskve na Bliskom istoku, a Putin je „obezbedio sebi status neophodnog arbitra sudbine Sirije“, navodi se u članku.\nRusija je pobedila SAD i u tome da Vašington sve više odstupa od svog prvobitnog plana da smeni Asada. Svi događaji od 2011. godine pokazuju da je prvobitna politika SAD propala. S obzirom na to da opcije Vašingtona postaju sve manje povoljne, on nema izbora nego da se prilagodi ruskom pravca, piše list pozivajući se na Džefrija Mankofa.


Predstavljanje Poverenika u Boru • Poverenik za zaštitu ravnopravnosti\nPredstavljanje Poverenika u Boru\nProjekti Učešće na projektima IPA 2011 Predstavljanje Poverenika u Boru\n26. Mar 2014.\nNa tribini posvećenoj radu i ulozi Poverenika za zaštitu ravnopravnosti u borbi protiv diskriminacije, održanoj u Boru, predstavljeni su rezultati istraživanja Poverenika „Odnos predstavnika javne vlasti prema diskriminaciji u Srbiji”. Na tribini u okviru posete opštinama u organizaciji IPA projekta „Sprovođenje antidiskriminacionih politika u Srbiji”, govorile su viša savetnica u Povereniku za zaštitu ravnopravnosti, Emila Spasojević i savetnica Marija Zarić.\nU razgovoru sa građanima i građankama Bora, predstavnicima organizacija civilnog društva i predstavnicima medija bilo je reči o najčešćim slučajevima diskriminacije, načinima kako prepoznati i prijaviti diskriminaciju. Učesnici su dali niz predloga kako poboljšati saradnju Poverenika i predstavnika lokalne vlasti, te kako učiniti da mediji iskoriste svoju ulogu u suzbijanju i otklanjanju diskriminatornog govora i govora mržnje. Uspostavljanje saradnje, odnosno unapređenje saradnje sa predstavnicima organizacija civilnog društva iz Bora i okoline jedan je od zaključaka sa održane tribine.\nVideo materijal sa skupa u Boru možete pogledati na zvaničnom You Tube kanalu Poverenika.


INICIJATIVA NE DA(VI)MO BEOGRAD PODRŽAVA LUPIGU: „Nezavisno novinarstvo sada zavisi od nas“ :: Novice :: Lupiga\nINICIJATIVA NE DA(VI)MO BEOGRAD PODRŽAVA LUPIGU\n„Nezavisno novinarstvo sada zavisi od nas“\nritn by: Lupiga.Com | 26.12.2017.\n„Mi kao društvo zavisimo od nezavisnog novinarstva, a nezavisno novinarstvo sada zavisi od nas“, poruka je video snimke podrške koja na Lupiginu adresu stiže iz Beograda, točnije od građanske inicijative „Ne da(vi)mo Beograd“. Za neupućene, ova inicijativa se posljednjih godina intenzivno bori protiv nasrtaja kapitala na javno dobro, koji je u glavnom gradu Srbije itekako uzeo maha. U svojoj borbi „Ne da(vi)mo Beograd“ mobilizirao je veliki broj osviještenih građana, zbog čega su im vlasti i režimski mediji prilijepili etiketu državnog neprijatelja. Simbol ove inicijative, gumena žuta patka, pojavljuje se i u simpatičnom videu podrške Lupiginoj crowdfunding kampanji, koja traje već sedam dana i na platformi Indiegogo prikupila je više od tri četvrtine traženih sredstava.„Podržite Lupigu da bi ona podržala sve nas“, poručuju iz „Ne da(vi)mo Beograd“ u videu koji je pred vama.\n„Mi kao društvo zavisimo od nezavisnog novinarstva, a nezavisno novinarstvo sada zavisi od nas“, poruka je video snimke podrške koja na Lupiginu adresu stiže iz Beograda, točnije od građanske inicijative „Ne da(vi)mo Beograd“.\nZa neupućene, ova inicijativa se posljednjih godina intenzivno bori protiv nasrtaja kapitala na javno dobro, koji je u glavnom gradu Srbije itekako uzeo maha. U svojoj borbi „Ne da(vi)mo Beograd“ mobilizirao je veliki broj osviještenih građana, zbog čega su im vlasti i režimski mediji prilijepili etiketu državnog neprijatelja.\nSimbol ove inicijative, gumena žuta patka, pojavljuje se i u simpatičnom videu podrške Lupiginoj crowdfunding kampanji, koja traje već sedam dana i na platformi Indiegogo prikupila je više od tri četvrtine traženih sredstava.\n„Podržite Lupigu da bi ona podržala sve nas“, poručuju iz „Ne da(vi)mo Beograd“ u videu koji je pred vama.\nEKIPA IZ CMS-A PODRŽAVA LUPIGU: „Ima nas koji bi se za vas i sramotili…“\nANAS MAGHREBI PODRŽAVA LUPIGU: „Neovisno novinarstvo jest novinarstvo, a sve ostalo je biznis“\nNERZUK ĆURAK PODRŽAVA LUPIGU: „Podržite novinarstvo bez fige u džepu“


Ove nedelje je bio i jedan od najzapaženijih, pošto su atraktivne brinete morale da se obuku u lasteks i zaigraju oko šipke.\nUčile su egzotični ples od profesionalca, zaplesale, a onda je Sara Jo u jednom trenutku završila na podu. Prijatelji su bili tu da je gađaju novčanicama.\nPodsetimo, njih dve su za "Blic" izjavile kako su snašle dobro u okviru rijalitija.\n- Za nekoliko godina druženja imale smo prilike da se nađemo zajedno u raznim kampanjama, ali nikada do sada nismo radile ništa slično ovakvoj vrsti emisije. S obzirom na to da se koncept bazirao prvenstveno na zabavi i spontanosti, nije nam trebalo mnogo da se odlučimo da li ćemo se upustiti u ovakvo novo iskustvo. U pitanju nisu standardna snimanja od po nekoliko sati, već se često vezuje i nekoliko dana van Beograda. Sve nas povezuje ta suluda energija i pomeren smisao za humor, pa smo zaista kliknuli od prvog sastanka - kaže pevačica, dok slično mišljenje ima i influenserka.\n- Ljudi su uglavnom navikli da nas gledaju na točkovima na Jutjubu u okviru mojih vlogova. Sada smo promenile lokaciju i umesto inostranstva, putujemo kroz Srbiju i upoznajemo nova mesta. I Sara i ja obožavamo prirodu, tako da nam veoma prija što smo mnogo vremena provodile van Beograda - govori Dunja.\nVIDEO: Poligraf Sara Jovanović i Dunja Jovanić


Ministar saobraćaja, trgovine i turizma TK Mirsad Gluhić istakao je da je svrha današnjeg sastanka da se pokušaju detektovati nelegalne turističke organizacije koje se bave organiziranjem putovanja, izleta i slično, te da se razmotre prijedlozi rješavanja tog problema.\nPo njegovim riječima, postoji znatna pojava nelegalnih turističkih organizacija, a najviše njih, kako kaže, djeluje posredstvom oglašavanja na društvenim mrežama, dodajući da su, uz to, zabilježene i neke prevare putnika.\nApelirao je na građane ukoliko žele putovati da od agencije zatraže rješenje o registraciji, kako bi dali doprinos u sprečavanju rada nelegalnih agencija, potcrtavši da legalne agencije redovno plaćaju svoje obaveze prema državi i da ih treba zaštititi.\nResorno ministarstvo će, navodi Gluhić, poduzimati određene mjere kada je riječ o suzbijanju nelegalnog rada u oblasti turizma, između ostalog, tražit će registraciju svih turističkih agencija, nakon čega će se provjeriti da li rade u skladu sa zakonskom regulativom.\nDodao je da zakon koji uređuje ovu oblast postoji, ali da postoje i njegovi nedostaci, napominjući da kontrolni organi rade na suzbijanju te pojave.\n– Potrebno su izmjene i dopune Zakona o turističkim zajednicama i u narednom periodu radit će se na tome – rekao je ministar saobraćaja, trgovine i turizma TK Mirsad Gluhić.\nTagovi: drustvene mrezeinternet oglasavanjenelegalnoturisticke agencije\n06.11.2020 | 9:00\nSrbija turističke agencije pomogla sa 150 miliona dinara


Blokčejn bezbednost - sledeća faza razvoja sajber bezbednosti | VIB\nSajber osiguranje je već neko vreme u žiži javnosti, i mnoge kompanije već uveliko rade na povećanju svesti o ovom riziku. Međutim, usled sve većeg razvoja blokčejn tehnologije, postavlja se pitanje šta je to blokčejn bezbednost. U nastavku možete da se upoznate sa samim pojmom blokčejn bezbednosti, sa izazovima sa kojima se ona suočava, kao i sa nekim primerima kako se ona već primenjuje.\nŠta je blokčejn bezbednost\nDa bismo u potpunosti shvatili šta je blokčejn bezbednost, treba da znamo šta je blokčejn generalno. Blokčejn je tehnologija na bazi “ledžera” (sveobuhvatne knjige) u kojoj se čuvaju informacije zaštićene uz pomoć kriptografije. Kod blokčejna, ovaj “ledžer” je u formi blokova, koji se jedan na drugi vezuju u lanac, pa otud i ime ove tehnologije.\nImajući u vidu ovu definiciju, hajde da se upoznamo sa pojmom blokčejn bezbednosti. Blokčejn bezbednost predstavlja kompletan sistem upravljanja rizikom za blokčejn mreže, i uključuje usluge procene rizika, sajber bezbednost, i najbolje prakse za utvrđivanje rizika od prevara i sajber napada.\nIzazovi sa kojima se suočava blokčejn bezbednost\nIako blokčejn tehnologija pruža brojne prednosti u smislu bezbednosti, jer su strukture podataka bazirane na kriptografiji i principu decentralizacije, ona definitivno nije savršena. Sajber kriminalci uspeli su da pronađu načine kako da iskoriste slabosti blokčejna, i načine velike štete.\nPostoje četiri vrste sajber napada koja se najčešće javljaju:\nRuting napadi – blokčejn tehnologija oslanja se na ogroman brou transfera podataka koji se izvršavaju u realnom vremenu. Stručni i dobro obavešteni hakeri mogu da presratnu podatke na njihovom putu do provajdera, i to tako da blokčejn korisnici ne primete da je došlo do napada.\n51% napadi – velike javne blokčejn mreže koriste mnogo snage za “rudarenje”. U tom procesu može se javiti grupa neetičkih “rudara” koji uspevaju da preuzmu kontrolu nad “ledžerom”, ako “zauzmu” više od 50% “rudarskog” kapaciteta blokčejn mreže. Privatne blokčejn mreže nisu osetljive na ovu vrstu napada.\nSibil napadi – dobili su ime po krizi koja govori o poremećaju višestruke ličnosti. Sibil napadi prave “poplavu” na mreži tako što u nju ubacuju ogroman broj lažnih naloga i identiteta, što prouzrokuje pad sistema.\nFišing napadi – poznati još iz priče o sajber kriminalu i sajber bezbednosti. Reč je o ubičajenoj hakerskoj taktici koja se primenjuje i na blokčejn. Fišing napad je prevara koju vrši sajber kriminalac, tako što šalje lažne mejlove ubedljivog izgleda, sa ciljem izvlačenja podataka o sredstvima plaćanja.\nPrimeri primene blokčejn bezbednosti\nBlokčejn tehnologija je svakako veoma inovativna, blokčejn bezbednost ima dosta potencijala, ali i još dosta toga što može da se unapredi. Bilo kako bilo, ona se danas već primenjuje u nekim kompanijama. Evo nekih primera u nastavku.\nCoinbase je kompanija koja se bavi razmenom u procesu prodaje i kupovine digitalnih valuda. Radi na bazi enkripcije, i skladišti “novčanike” i šifre unutar obezbeđene baze podataka. Zaposleni ove kompanije moraju da prođu rigorozne provere, kako oni ne bi bili najslabija karika u lancu bezbednosti kriptovaluta.\nJ.P. Morgan je najveća, i jedna od najznačajnijih finansijskih institucija u SAD. Unutar kompanije razvijena je interna verzija kriptovalute Ethereum, pod nazivom Quorum, uz upotrebu blokčejn tehnologije, kako bi se osigurale privatne transakcije. Takođe, J.P. Morgan unutar svoje Quorum mreže koristi “pametne ugovore”, kako bi svi procesi bili transparentni, ali ipak kriptografski obezbeđeni.\nOvaj tehnološki gigant iz Kalifornije veruje da je blokčejn tehnologija idealna za primenu u IoT (Internet of Things) sferi. Ukoliko blokčejn tehnologija postane primarna za funkcionisanje IoT mreže, to će pospešiti njenu vidljivost, i primenu same blokčejn tehnologije.\nU budućnosti očekujemo širenje područja primene blokčejna, a posredno i blokčejn bezbednosti. U svakom slučaju, bezbednost će biti obavezna stavka u svakom biznisu koji planira da primenjuje popularnu blokčejn tehnologiju.\nUkoliko je bezbednost poslovanja i podataka vaša briga, osiguranje je rešenje. Ukoliko vas interesuje koja polisa osiguranja se preporučuje za vaš biznis, kontaktirajte VIB stručni tim i mi ćemo odgovoriti na sva vaša pitanja.


Ivanić: Treći pešadijski puk na obeležavanju dana RS\nPredsedavajući Predsedništva BiH Mladen Ivanić izjavio je da će pripadnici Trećeg pešadijskog puka (vojnici iz RS) Oružanih snaga BiH biti prisutni na obeležavanju Dana Republike Srpske.\nIvanić je rekao novinarima u Sarajevu da oni neće učestvovati u svečanom defileu, ali da će biti na manifestacijama obeležavanja 25 godina od nastanka Republike Srpske.\nPredsednik RS Milorad Dodik je poručio da "RS odbacuje delimično odobravanje učešća i da joj ne treba njihov vojni orkestar".\nIvanić je naveo da je o tome razgovarano na današnjoj sednici Predsedništva BiH i da nije postignut konsenzus.\n"Insistirao sam na tome da održim sednicu sa druga dva člana Predsedništva BiH. Malopre smo razgovarali, ali nemamo odluku. Bakir Izetbegović i ja imamo različite stavove. Ja smatram da pripadnici OS BiH treba da budu prisutni, a Izetbegović ima suprotno mišljenje", rekao je Ivanić novinarima na prijemu koji je u zgradi Predsedništva BiH u Sarajevu organizovao povodom pravoslavnog Božića.\nPrema njegovim rečima, novim zakonom o praznicima RS ispoštovana je odluka Ustavnog suda BiH, te da niko nije doveo u pitanje novi Zakon o RS.\n"Nepotrebno se ušlo u stalno inaćenje i stvaranje negativne atmosfere. Svi oni koji su pokrenuli apelaciju (o 9. januaru kao Danu RS), neće uspeti, jer to neće prihvatiti Srbi, a imamo temu oko koje će narednih meseci biti svadja", kazao je Ivanić.\nIvanić je naglasio da ne shvata šta je problem i u dolasku predsednika Srbije Tomislava Nikolića u Banjaluku.\n"Otvaranje takvih tema je pogrešno, a ne daj Bože da se stvori ambijent da zbog toga ponovo bude otkazana Nikolićeva poseta BiH, to je stvar koju ja ne bih mogao da otrpim niti bi nakon toga stvari mogle da se odvijaju normalno", rekao je Ivanić.\nUstavni sud BiH je osporio odredbe Zakona o praznicima RS prema kojima se 9. januar proslavljao kao Dan republike, ocenivši da su te odredbe neustavne i diskriminirajuće po gradjane RS koji nisu Srbi i pravoslavci, budući da se taj dan obeležavala i krsna slava RS.


U Londonu ništa novo, i veslači se žale na loš transport i malo hrane\nGeneralni sekretar Veslačkog saveza Srbije Nebojša Jevremović izjavio je da loš transport i nedovoljno hrane kvare utisak o organizaciji Olimpijskih igara u Londonu.\n"Lep utisak kada je pitanju organizacija u veslačkom-kajakaškom centru u Itonu počeo je da se kvari. Od dela gde smo smešteni do same staze ima oko 12 kilometara, a ta deonica se prelazi za nešto manje od jednog sata", rekao je Jevremović.\nOn je objasnio da se teško izlazi iz sela, da su rigorozne kontrole duž celog puta, da je na putu gužva, kao i da je loš prilaz stazi.\n"To svakako baca mrlju na samu organizaciju. Takođe, hrana u selu je neadekvatna, odnosno, nema je dovoljno. To je veliki propust koji će, nadam se, uskoro biti ispravljen posle primedbi koje ćemo uputiti menadžeru veslačkog takmičenja na Olimpijskim igrama", rekao je Jevremović.\nTeški četverac Miloš Vasić, Goran Jagar, Miljan Vuković, Radoje Đerić, kao i rezerva Marko Marjanovic prisustvovaće svečanom otvaranju Olimpijskih igara.\nDvojac Nikola Stojić i Nenad Beđik ostaće u veslačko-kajakaškom centru u Itonu da bi se što bolje pripremili za start, jer na stazu izlaze već u subotu.


Koha: Haradinaj spreman da na dnevni red Vlade stavi predlog o suspenziji taksi - Izazov\nNovi magazin 13. februara 2019. 08:48\nPremijer Kosova Ramuš Haradinaj je spreman da na dnevni red sednice Vlade stavi razmatranje suspenzije taksi na proizvode iz Srbije i Bosne i Hercegovine ako neko od ministara to zatraži, objavila je danas Koha ditore.\n„Premijer Haradinaj na osnovu pravila na snazi, ustavnih ovlašćenja i u skladu sa zakonom kao i do sada je procesirao sva pitanja i tako će nastaviti i dalje“, kazala je za taj dnevnik politički savetnik premijera Donjeta Gaši.\nTaj list je objavio da u Vladi Kosova ima mnogo više ministara koji su za suspenziju takse, nego li da ona ostane na snazi, a da je DPK kao najveća stranka vladajuće koalicije u tome najglasnija, ali njeni ministri u Vladi Kosova još uvek nisu preuzeli inicijativu i predložili da se na sednici Vlade donese takva odluka.\nPrema informacijama Kohaditore, taj predlog bi podržali i i drugi ministri, sem ministara koji dolaze iz Alijanse za budućnost Kosova i Socijaldemokratske inicijative.\nHaradinaj ostaje čvrsto pri stavu da neće biti ukidanja taksi dok Srbija ne prizna Kosovo ili dok od SAD i EU ne dobije garancije da će dijalog o normalizaciji odnosa Beograda i Prištine biti završen međusobnim priznanjem.\nPredsednik Kosova Hašim Tači insistira da se takse ukinu i time pruži šansa dijalogu i postizanju pravno obavezujućeg sveobuhvatnog sporazuma između dve zemlje.\nPredsednik DPK i predsednik kosovskog parlamenta Kadri Veselji je predložio suspenziju taksi na 120 dana uz preduzimanje mera koje bi faktički onemogućile uvoz robe iz Srbije na Kosovo.\nPrištinski mediji su za danas najavili nekoliko sastanaka na kojem će se razgovarati o zahtevima SAD za suspenziju taksi, posebno u svetlu zahteva Amerike koji je juče najvišim zvaničnicima Kosova predao ambasador Filip Kosnet.\nU pismu koje su potpisali zamenik pomoćnika državnog sekretara Metju Palmer, zamenica pomoćnika sekretara odbrane Laura Kuper i glavni direktor za evropska pitanja Nacionalnog saveta bezbednosti SAD Džon Ert se izražava neverica zbog „olake“ odluke Kosova da „ignoriše savete“ SAD i upozorava Vlada Kosova da dok ne suspenduje odluke o taksama ne može da očekuje da se odnosi Kosova i SAD „vrate na prethodan, zavidni nivo“.


Fungicidi - Cherokee - Hemoslavija\nZa extra prinos, extra kvalitet i extra zaradu pravi izbor je Amistar Extra u količini primene od 0,75 l/ha. Primenom ovog fungicida, pored delovanja na glavne uzročnike oboljenja lista i klasa pčenice i ječma, povećava se efikasnost usvajanja vode kroz biljku povećanjem asimilacije ugljen dioksida, a na taj način se smanjuje transpiracija što za rezultat ima produženje vegetacije i povećanje prinosa. Efekat produženog zelenila lista zastavičara ima uticaj na povećanje prinosa. Amistar Extrapoboljšava kvalitet zrna ječma, koji je posebno potreban za industriju slada i piva. Pored sprečavanja pojave bolesti, povećava i hektolitarsku težinu pšeničnog zrna, što je od posebnog značaja za mlinarsku industriju.\nOd prošle godine ratari u našoj zemlji imaju mogućnost da pšenicu štite i preparatom Cherokee.Istovremeno i sistemični i kontaktni fungicid sa preventivnim i kurativnim dejstvom koji u sebi sadrži tri aktivne materije, preparat Cherokee tako na trostruki način štiti usev od biljnih bolesti.


Urediti programsko finansiranje i uvezivanje usluga nevladinih organizacija sa javnim sektorom – Juventas\nVećinu usluga iz oblasti socijalne zaštite i dalje pružaju nevladine organizacije, koje ukazuju da je finansiranje servisa ključni problem, zbog čega je neophodno urediti programsko finansiranje i uvezivanje usluga nevladinih organizacija sa javnim sektorom.\nTo je saopšteno na konferenciji „Uloga civilnog sektora u pružanju usluga socijalne i dječije zaštite“, koju je organizovala NVO Juventas u okviru projekta „Organizacije civilnog društva na Zapadnom Balkanu i njihova uloga u pružanju socijalnih usluga i prevenciji socijalne isključenosti“, koji finansira Balkanska mreža za razvoj civilnog društva, a sprovodi se u saradnji sa partnerskim organizacijama sa područja Zapadnog Balkana.\nIzvršna direktorica NVO Juventas, Ivana Vujović, istakla je da su za mnoge osobe organizacije civilnog društva (OCD) mjesta gdje mogu pronaći psihosocijalnu podršku, hranu, odjeću, sklonište, pravne savjete, adekvatnu zaštitu, rehabilitaciju, ali i podršku i razumijevanje bez stigme i diskriminacije.\n“OCD i njihov rad predstavljaju snažan faktor u sprečavanju socijalne iskjlučenosti i osiguravanja uslova u kojima svi imaju pristup istim pravima. Nevladin sektor je jedan od stubova socijalne zaštite u Crnoj Gori. Istraživanje, koje danas predstavljamo, potvrđuje da najveći broj servisa socijalne zašite i dalje pružaju nevladine organizaicije. Broj klijenta socijalnih usluga nevladinih organizacija često značajno prevazilazi broj klijenata javnih ustanova socijalne zaštite”, rekla je Vujović.\nIpak, kako je dodala, nevladine organizacije nemaju sigurnost, pa je nemaju ni klijenti servisa.\nIvana Vujović, izvršna direktorica Juventasa.\n“Veoma mali broj servisa država programski finansira iako postoji pravni okvir koji nevladine organizacije prepoznaje kao pružaoce usluga. Proces licenciranja nije povezan sa finansiranjem, pa servisi socijalne zaštite nisu međusobno dobro uvezani i nisu uvezani sa drugim sistemima podrške”, rekla je Vujović.\nSmatra da je potrebno sistem socijalne zaštite posmatrati kao jednu integrisanu cjelinu, jer je praksa pokazala da je to najučinkovitije.\n“Potrebno je sa jednakom pažnjom adresirati probleme nevladinog i javnog sektora u ovoj oblasti sa ciljem da se što bolja podrška pruži krajnjim korisnicima. Vrijeme je da se uredi i programsko finansiranje i uvezivanje servisa nevladinih organizacija sa javnim sektorom. Nadam se da će to biti zadatak koji će Ministarstvo finansija i socijalnog staranja realizovati u narednom periodu, da će se definisati cijena usluge po klijentu i da će funkcionisati usmjeravanje od strane centara za socijalni rad na prepoznate licencirane pružaoce usluga iz nevladinog sektora”, kazala je Vujović.\nKoordinatorka Direktorata za socijalno staranje i dječju zaštitu u Ministarstvu finansija i socijalnog staranja, Biljana Vučetić, kazala je da je u narednom periodu neophodno reformisati sistem socijalne i dječije zaštite na osnovu mape puta reforme sistema socijalne i dječije zaštite koja je urađena uz pomoć UNICEF-a.\n“Potrebna je izmjena Zakona o socijalnoj i dječijoj zaštiti čije je usvajanje predviđeno za četvrti kvartal 2022. godine. Tu je i donošenje Strategije o deinstitucionalizaciji čije je usvajanje, takođe, predviđeno za četvrti kvartal 2022. Neophodno je obezbijediti stabilno i pravedno finansiranje usluga, kako pružalaca usluga iz državnog, tako i pružalaca usluga iz civilnog sektora”, rekla je Vučetić.\nDo danas je, kako je navela, izdato 78 licenci za obavljanje djelatnosti socijalne i dječije zaštite, od čega 39 licenci posjeduje NVO sektor.\nBiljana Vučetić, koordinatorka Direktorata za socijalno staranje i dječju zaštitu\n“Upravo je ovo najbolji pokazatelj koliko su nevladine organizacije značajani partneri u sistemu socijalne zaštite. U narednom periodu ćemo prenstveno utvrditi cijenu usluga, kako bi centri upućivali korisnike na pružaoce usluga i kako bi NVO i državni pružaoci usluga bili ravnopravni partneri, ali i kako bi obezbijedili pluralizam usluga”, pojasnila je Vučetić.\nNažalost, kako je dodala, još uvijek ne postoji dovoljno razvijena svijset o potrebi razvijanja usluga socijalne i dječije zaštite na lokalnom nivou.\n“Neophodno je da lokalne samouprave donesu akcione planove kako bi opštine mogle da dobiju sredstva iz budžeta za ovu namjenu i kako bi decentralizacija zaživjela”, kazala je Vučetić.\nKoordinatorka projekta u NVO Juventas, Nina Šćepanović, rekla je da razlog za pokretanje ideje i realizaciju projekta leži u slabo razvijenom okruženju za OCD, kao pružaoce usluga, uprkos važnoj ulozi koju imaju u procesu pružanja zdravstvenih i socijalnih usluga ranjivim grupama, naročito mladima koji su u riziku od socijalne isključenosti ili su socijalno isključeni.\n“Možemo slobodno reći da bi stepen socijalne isljučenosti na Zapadnom Balkanu bio znatno veći bez napora i bez usluga koje pružaju OCD. Uprkos tome, OCD često nisu dovoljno priznate i prepoznate od strane jevnih vlasti i često su zavisne od međunarodnog vrlo ograničenog finansiranja”, kazala je Šćepanović.\nTokom implementacije projekta, kako je kazala, realizovan je veliki broj aktivnosti kako na nacionalnom tako i na regionalnom nivou.\nPredstavnik NVO Juventas, Bogdan Pipović, kazao je da su ključni zaključci istraživanja među pružaocima usluga iz civilnog i javnog servisa, koje je predstavio, da postoji nedovoljno finansiranje usluga, nedovoljan broj stručnih radnika, neadekvatni prostorni kapaciteti, neadekvatna saradnja među pružaocima usluga, nefunkcionalan sistem finansiranja licenciranih pružalaca usluga, koji djeluju van javnog sektora, kao i izostanak kontinuirane edukacije stručnih radnika i saradnika.\n“Zaključak je da većinu usluga iz oblasti socijalne zaštite i dalje pružaju nevladine organizacije, posebno savjetodavno-terapijske i socijalno-edukativne usluge. Većina nevladinih organizacija ukazuje na to da je finansiranje servisa ključni problem. S druge strane, centri za socijalni rad nemaju mogućnost upućivanja svojih klijenata na neke specijalizovane usluge”, rekao je Pipović.\nPredstavnica Centra za razvoj nevladinih organizacija (CRNVO, BCSDN), Zorana Marković, kazala je da je program Balkanske mreže za razvoj civilnog društva okrenut razvoju saradnje civilnog društva na Balkanu i cilj je da se kroz njihovu saradnju i umrežavanje prevaziđu problemi koji su zajednički svim zemljama i da se unaprijedi prostor za njihov rad.\nZorana Marković, Centar za razvoj nevladinih organizacija (CRNVO, BCSDN)\n“I u narednom periodu kroz sličan poziv ćemo biti u prilici da podržimo regionalnu saradnju i organizacije civilnog društva kako sa teritorije Zapadnog Balkana, i ono što nam je posebno drago, sa teritorije Crne Gore. Na taj način ćemo imati priliku da još jače podijelimo regionalna iskustva, pomognemo jedni drugima i prenesemo najbolje prakse. Vjerujem da je to bilo veoma značajno i u ovom projektu i da će to doprinijeti OCD da budu bolje u svom radu i da budu prepoznati kao bitni činioci svih društvenih događaja, a naročito ovih koji se tiču pružanja usluga”, rekla je Marković.\nProjekat sprovode nevladine organizacije Juventas, Arsis (Albanija), Udruženje Margina (Bosna i Hercegovina), HOPS (Sjeverna Makedonija), NVO Lavirint (Kosovo) i Prevent (Srbija).\nIvana Vujović, izvršna direktorica, Nvo Juventas\nNina Šćepanović, koordinatorka projekta, NVO Juventas\nBogdan Pipović, NVO Juventas


Barselona dovela vedetu Milana u svoje redove?\nBarselona je jedan od klubova koji aktivno učestvuje na tržištu slobodnih igrača već duže vrijeme, i velika je vjerovatnoća da će to i nastaviti što govori njihovo navodno novo pojačanje iz Milana, prenosi “barcauniversal”.\nNako što su potpisali Memfisa Depaja, Erika Garsiju i Serhija Aguera na ljeto 2021. godine, Dani Alveš i Pjer Emerik-Obamejang su dovedeni putem “Bosmanovog pravila” na ovu zimu.\nAndreas Kristensen, Cezar Aspilikueta i Nuser Mazraui su još neka od imena koja se povezuju sa dolaskom na “Kamp Nou”, ali čini se da je “Barsa” već kompletirala potpis jednog igrača kojem ugovor ističe na ljeto te je slobodan da nađe novi klub dok traje sezona.\nPotpuni raskol i metež u PSŽ-u: Svlačionica podijeljena na dva tabora\nPrema navodima veoma pouzdanog izvora Đanluke Di Marcija, Barselona je potpisala te dovela u svoje redove veznog igrača Milana Franka Kesija i to na četiri godine.\nOvaj vezni fudbaler je odradio svoje medicinske preglede u švajcarskom gradu Luganu tokom proteklih nekoliko dana, te se sa “Barsom” dogovorio da prima platu od sedam miliona evra godišnje.\nKao još jedna transfer glasina, i to sve jača, se pominje povratak Lionela Mesija na “Kamp Nou”. Čak je i trener Barselone Čavi snažno aludirao kako su ovom Argentincu vrata otvorena i da ga želi vidjeti ponovo u dresu Barselone.\nPrethodni članakPoznat sastav Luksemburga za okršaj protiv BiH: Razlika između dvije selekcije nikada manja\nNaredni članak(FOTO) Gavrić pokazao stravičan ožiljak od povrede koju je zaradio protiv Borca


Odšteta Stajnhaueru od imovine kriminalaca\nIzvor: Politika, Beta, Tanjug, 02.Apr.2009, 23:37\nPorodica žrtve Miladina Kovačevića tražila čak 5.500.000 dolara, a posle pregovora pristala na 900.000 dolara uz uslov da isplata bude hitna\nVlada Srbije uplatila je 11. marta porodici američkog studenta Brajana Stajnhauera 900.000 dolara na ime pokrivanja troškova lečenja mladića od posledica tuče s Miladinom Kovačevićem. Ova suma biće u potpunosti nadoknađena novcem iz fonda Direkcije za upravljanje imovinom oduzetom od kriminalaca.\nOvo je juče u Vladi >> Pročitaj celu vest na sajtu Politika << Srbije saopštio državni sekretar Ministarstva pravde Slobodan Homen, posle odluke da oznaka poverljivosti bude skinuta s dokumenata o slučaju koji je ugrozio diplomatske odnose sa SAD. Miladinu Kovačeviću sudiće Drugi opštinski sud u Beogradu, a Vlada SAD neće uticati na sudski postupak.\nHomen je za „Politiku” dodao da će originalna medicinska dokumentacija o povredama Stajnhauera našem tužilaštvu biti dostavljena za 10 dana, posle čega će biti zakazano svedočenje video-linkom.\n„Ideja je da ovu sumu plate kriminalci, a ne građani Srbije. Odšteta je privremeno plaćena iz tekućih budžetskih rezervi vlade, ali će čitava suma biti isplaćena novcem oduzetim od kriminala. Postupak refundacije je u toku”, objasnio je državni sekretar za naš list.\nPregovori sa američkim zvaničnicima, kako je saopštio Homen, tekli su u četiri faze. Predstavnici SAD, ambasador Kameron Manter i pravni savetnik Den Lemiš, tražili su da Kovačević bude vraćen u Ameriku, pozivajući se na ugovor između Kraljevine Srbije i SAD iz 1901. godine, koji predviđa mogućnost ekstradicije naših državljana toj zemlji za teška krivična dela. Takvo rešenje nije dolazilo u obzir, jer najblaža kvalifikacija koja da bi takvo izručenje učinila mogućim glasi – pokušaj ubistva, a Kovačević se sumnjiči za nanošenje teških telesnih povreda. Uz pomoć eminentnih stručnjaka međunarodnog i krivičnog prava, profesora Vojina Dimitrijevića i Milana Škulića, utvrđeno je da bi izručenje Kovačevića u SAD predstavljalo kršenje ljudskih prava.\nU drugoj fazi, pregovaralo se o mogućnosti da Kovačević u Srbiji potpiše sporazum o priznanju krivice i kazne, ali je to odbačeno zbog nepoverenja Miladina Kovačevića u američko pravosuđe, koje je tražilo kaznu od 10 do 12 godina zatvora.\n„Američka strana tada je sugerisala da bi rešenje moglo da bude plaćanje odštete porodici Stajnhauer. Imajući pre svega u vidu interes građana Srbije, jer je pretila mogućnost uskraćivanja američke pomoći, Vlada Srbije i premijer Mirko Cvetković saglasili su se da se problem reši na taj način”, rekao je Homen.\nPrema njegovim rečima, advokati porodice Stajnhauer tražili su u prvom trenutku čak 5.500.000 dolara, ističući da su naknade štete u SAD veoma velike. Posle više nedelja pregovora ponudili su iznos od 1.100.000 dolara. Vlada Srbije je tada predložila da isplati odštetu od 900.000 dolara, na šta je porodica Stajnhauer pristala, uz uslov da isplata bude hitna. Vlada je o tome donela zaključak, ali su tu informaciju objavili neki mediji. Stajnhauerovi su tada izrazili sumnju u Vladu Srbije, zaključujući da je to namerno objavljeno, pa su pregovori potpuno obustavljeni. Uz velike napore, razgovori su privedeni kraju i okončani 10. marta.\n„U poslednjoj fazi pregovarano je s američkim tužiocem Džeraldom Molenom. Delegacija našeg tužilaštva, u kojoj su bili okružni tužilac Zagorka Dolovac i zamenik republičkog tužioca Đorđe Ostojić, uverila je Molena da je naš sud u stanju da procesuira ovo krivično delo. Oznaka poverljivosti ostala je na dokumentu sve dok američko tužilaštvo nije odlučilo da našem pravosuđu prepusti vođenje ovog postupka”, rekao je Homen.\nMiladin Kovačević je 4. maja 2008. godine u jednom bostonskom klubu pretukao kolegu s fakulteta Brajana Stajnhauera i naneo mu teške telesne povrede zbog kojih je završio u komi. Stajnhauer će, kako navodi Homen, zbog ovih povreda imati posledice čitavog života.\nKovačević je posle ovog događaja uhapšen u SAD, ali je pušten iz pritvora 6. juna kada je njegova porodica položila kauciju od 100.000 evra. Pošto su mu američki sudski organi oduzeli pasoš, Kovačević je u konzulatu Srbije u Njujorku dobio privremenu putnu ispravu i otputovao u Srbiju.\nSkinuto „breme” u odnosima dve zemlje\nPredsednik Srbije Boris Tadić ocenio je da su pregovori bili najracionalniji način da se sa odnosa Beograda i Vašingtona skine breme slučaja „Kovačević”. On je konstatovao da je taj slučaj pretio da ostane nepremostiva tačka u odnosima sa SAD, što bi Srbiji proizvelo velike spoljnopolitičke i finansijske teškoće.\nAmerički ambasador u Srbiji Kameron Manter izjavio je da mu je drago što je američko tužilaštvo slučaj Miladina Kovačevića prebacilo tužilaštvu u Srbiji, navodeći i da su SAD zadovoljne što će Kovačević izaći pred lice pravde. Na pitanje da li će američko pravosuđe priznati presudu srpskog suda Miladinu Kovačeviću, Manter je odgovorio da ne zna sve detalje u vezi s tim. „Tužilac je odlučio da je to na jbolji način da gospodin Kovačević izađe pred lice pravde. A to je uvek bio stav naše ambasade, objasnio je američki ambasador.\nOn je dodao da su SAD zahvalne Vladi Srbije, posebno Ministarstvu pravde, s kojim su sarađivali na rešavanjuproblema.\nOdlukom američkog tužilaštva da slučaj „Kovačević” prepusti srpskom pravosuđu zadovoljan je i zastupnik Miladina Kovačevića, Borivoje Borović.\nOn je ocenio i da je njegov branjenik protivzakonito proveo mesec dana u pritvoru, jer – kako tvrdi –domaće tužilaštvo do sada nije raspolagalo dokazima protiv Kovačevića.


Feb 17, 2016 Kaspersky Lab\nKompanija Kaspersky Lab objavila je danas da se u okviru istraživanja „Magic Quadrant“ kompanije Gartner, koje se odnosi na bezbednosne platforme za krajnje korisnike, pozicionirala kao lider među proivođačima bezbednosnih rešenja. Ova procena zasniva se na kriterijumima kao što su „sveobuhvatna vizija” i „sposobnost izvršenja”. Ovo je peta godina zaredom kako je Kaspersky Lab zauzeo ulogu lidera, prema procenama kompanije Gartner.\nGlobalna prepoznatljivost brenda, porast tržišnog udela, snažan uticaj u industriji IT bezbednosti, kao i priznanje koje je Kaspersky Lab dobio od kompanije Gartner, dodatno pozicioniraju kompaniju Kaspersky Lab kao vodećeg snabdevača najboljih bezbednosnih rešenja za krajnje korisnike. Obiman portfolio proizvoda kompanije Kaspersky Lab obuhvata bezbednosna rešenja za zaštitu različitih klijenata od svih vrsti sajber pretnji, a kompanija je na nezavisnim testiranjima tokom 2015. godine zauzimala prva tri mesta više nego bilo koji drugi proizvođač bezbednosnih rešenja. Zbog vrhunske tehnologije i najaktuelnijih informacija o bezbednosnim pretnjama, kompanija Kaspersky Lab predstavlja vodeći izbor za preko 400 miliona korisnika i 270.000 korporativnih klijenata.\n„Drago nam je da smo i peti put zaredom ostali na liderskoj poziciji kada je u pitanju „Magic Quadrant” istraživanje kompanije Gartner. Nastavićemo da pružamo korisnicima najbolju višeslojnu zaštitu tako što ćemo iskoristiti naše znanje i iskustvo za kreiranje tehnologija koje će neutralizovati brojne pretnje, uključujući poznate i nepoznate, ali i napredne pretnje”, izjavio je Nikita Švetsov (Nikita Shvetsov), izvršni tehnološki direktor u kompaniji Kaspersky Lab. „Veliko iskustvo i stručnosti koje smo stekli tokom svih ovih godina borbe protiv ozbiljnih IT pretnji, omogućilo nam je da razvijemo bezbednosna rešenja za krajnje korisnike koja su jednostavna za upravljanje i pružaju efikasnu zaštitu, i na taj nači zadovoljavaju sve potrebe naših klijenata.


Monsanto i Bajer pod istragom u EU\nEvropska komisija je pokrenula detaljnu istragu o planiranom Bajerovom preuzimanju proizvođača modifikovanog semena Monsanta iz SAD, teškog 66 milijardi dolara.\nPostupak je pokrenut zbog zabrinutosti će da ta akvizicija ugroziti konkurentnost na različitim tržištima pesticida i semena.\nRealizacijom tog sporazuma nastala bi najveća svetska kompanija u sektoru proizvodnje pesticida i semena, saopštila je Komisija, dodajući da bi to ograničilo broj konkurenata koji prodaju herbicide i seme u Evropi, prenosi agencija Rojters.\n"U Komisija postoji preliminarna zabrinutosti da bi predložena akvizicija mogla da smanji konkurenciju kod jednog broja različitih tržišta što bi rezultiralo višim cenama, nižim kvalitetom, manjim izborom i smanjenjem inovacija", navodi se u saopštenju EK.\nKomisija bi mogla da blokira sporazum, ali je, kako navodi Rojters, odobrila druge slične sporazume u toj industriji, kao što je Dauovo povezivanje sa Diponom i Kemčajnino preuzimanje Singente - iako tek nakon obezbeđivanja velikih koncesija.\nEvropska komisija je navela da odricanja koja Bajer nudi za sada nisu dovoljna i da namerava da donese konačnu odluku o sporazumu do 8. januara iduće godine.\nIz nemačke kompanije su saopštili ovim povodom da se "Bajer raduje nastavku konstruktivne saradnje sa Komisijom radi dobijanja odobrenja EK", dodajući da se nadaju da će do kraja godine dobiti "zeleno svetlo" za ovu transakciju, prenosi Rojters.


I Slovenci dobili Socijalističku partiju - stranka osnovana u vili Josipa Broza Tita\nU Sloveniji je u poslednjih tridesetak godina registrovano više od 150 političkih stranaka, za ta je potrebno beležnički overiti najmanje 200 potpisa građana s pravom glasa, a uslove za registraciju stekla je i najnovija - Socijalistička partija Slovenije (SPSLO), objavio je njen osnivač Tadej Terček koji se proglasio glavnim sekretarom stranke.\n"Stranka je formalno osnovana u četvrtak na Bledu, u vili nekadašnjeg jugoslovenskog predsednika Josipa Broza Tita", izjavio je za agenciju STA Terček.\nOn je dodao kako su prvi ciljevi stranke u budućnosti izlazak Slovenije iz Evropske unije i NATO, o čemu nameravaju da organizuju referendum.\nNa referendumu 2003. godine 92 posto slovenačkih birača izjasnilo se za ulazak u Evropsk uniju, a 62 posto za ulazak u NATO, integracije kojima se zemlja pridruila 2004. godine, prenosi Hina.\nNa internet stranici SPSLO-a i na njenom Fejsbuk profilu istaknuti su srp, čekić i crvena zvezda, i izražena je dobrodolica Vladimiru Putin koji u Sloveniju dolazi krajem jula u nezvaničnu posetu.\nMeđu svojim stratekim ciljevima stranka u osnivanju, između ostalog, navodi socijalizam, nesvrstanost, regionalnu saradnju i jačanje veza sa Ruskom Federacijom i Kinom, panslavizam na kulturnom planu, odravanje političkih tradicija Titove Jugoslavije, zelenu ekonomiju, zabranu GMO proizvoda i ponovno uvođenje vojne obveze.\nSlovenački politički analitičari smatraju da stranka nema velikih izgleda za osvajanje barem jednog mandata na idućim parlamentarnim izborima, s obzirom na veliku političku konkurenciju, jer je od već registrovanih stranaka veliki deo njih politički i ideoloki orijentisan u spektru od levog centra prema krajnjoj levici.


Distribucija - Falcon Group Podgorica\nKompanija Falcon Group je jedan od vodećih distributera robe široke potrošnje u Crnoj Gori. Naši partneri u poslovima distribucije su međunarodne i domaće kompanije, kojima smo se dokazali kao kvalitetan i pouzdan saradnik.\nEkskluzivni smo zastupnici naših principala, odnosno njihovih proizvodnih programa.\nPrateći moderne trendove, u trgovini i prometu roba široke potrošnje, na vrijeme smo se orijentisali na principe aktivne komercijale na terenu i brzog prevoza robe do kupca. Sa 17 iskusnih i obučenih Ijudi u komercijalnoj diviziji, pokrili smo svojim djelovanjem cijelu teritoriju Crne Gore. Naših 800 kupaca, odnosno 1400 maloprodajnih objekata, predstavlja kompletno tržište za artikle koje imamo u ponudi.\nNacionalni i internacionalni lanci prodavnica, super i hiper marketi, manje prodavnice i trgovinske radnje, veleprodaje, kiosci i ho-re-ca su najvažniji kanali za prodaju naše robe i samim tim su u centru naše pažnje i aktivnosti. Roba se isporucuje kupcu kroz nasu ambulantnu dostavu u roku od, najduze 24h. Predstavljamo sastavni dio fabrika koje zastupamo i neophodnu kariku u kontinuiranom plasmanu njihovih proizvodnih programa na crnogorskom tržištu. Našim radom, kvalitetnom postavkom i izlaganjem robe na prodajnom mjestu, pravovremenim dopunjavanjem iste, cjenovnom politikom i marketinškim aktivnostima, stvaramo navike kod potrošača za kupovinom i korišćenjem naših artikala i bilježimo stalni rast u prodaji proizvodnih programa koje zastupamo.\nNaš cilj je da svojim radom učinimo, da roba koju zastupamo, postane “poznatija i priznatija” nego ranije. Stalno povećanje tržišnog učešća naših proizvoda su dokaz da smo na pravom putu.\nOsnovne karakteristike naše kompanije u poslovima distribucije su: usmjerenost na kvalitet usluge, dobra informatička rješenja, poznavanje lokalnog tržišta i organizacija na visokom nivou.


MIROVIĆ ŽESTOKO OSUDIO NAPAD NA AMFILOHIJA: Potpisnik Apela za odbranu KiM otkrio suštinu problema vlastodržaca u Srbiji!\n01/08/2018 19:18 Stav\nPrimitivni napadi Vučićevih poltrona i činovnika, uplašenih za svoju egzistenciju, na mitropolita crnogorsko-primorskog Amfilohija, pokazuju da je vlast u Srbiji u duhovnom i političkom smislu samo produžetak one u Crnoj Gori.\ndr Dejan Mirović (Foto: Jutjub)\nPiše: dr Dejan Mirović, profesor međunarodnog prava na Pravnom fakultetu u Kosovskoj Mitrovici\nOčigledno je da je Beba Popović omiljeni saradnik Vučića i Đukanovića. Mitropolitove pastirske reči upozorenja su u tom konteksty naišle na histeričnu reakciju, očigledno primerenu kriminalnom okruženju srpskog predsednika i crnogorskih vlasti.\nUmesto da uzmu u obzir da je Apel za odbranu Kosova i Metohije potpisalo 11 vladika SPC, 7 akademika, 60 univerziteskih profesora i mnogo uglednih javnih ličnosti iz Srbije, Crne Gore i Republike Srpske, vlastodršci pokušavaju da nas ubede da nam je u interesu da predamo Patrijaršiju, Dečane i Gračanicu Tačiju i Haradinaju, njihovim koalcionim partnerima, samo zato da bi oni mogli da ostanu na vlasti uz pomoć takozvanih prijatelja iz EU.\nNažalost, to se i moglo očekivati od prvog srpskog predsednika koji je u konvertitskom novoprotestanskom zanosu otišao toliko daleko da je Božić čestitao preko Tvitera svojim pravoslavnim građanima.\nNeopravdano brutalni napadi čelnika SNS na mitropolita Amfilohija zbog izjave u kome izražava strah da bi Vučić mogao da prizna nezavosnost Kosova i Metohije, u kojima je mitropolit optužen čak i za vradžbine, naišli su na brojne osude javnosti. OVDE možete pogledati kako su na te napade reagovali neki lideri desničarskih stranaka i pokreta.


Lakše do pravde, ali ''malo morgen''\nPre tri dana Ministarstvo pravde je objavilo Nacrt zakona o izmenama i dopunama Zakona o parničnom postupku. Za javnu raspravu o ovom zakonu ministarstvo je odredilo nešto manje od mesec dana.\nZajednički imenitelj svih predloženih izmena je otežavanje pristupa sudskoj zaštiti svim građanima Srbije, koje se sprovodi pod plaštom uvođenja reda u duboko disfunkcionalni pravosudni sistem - a sve na štetu građana (naročito onih koji su u sporu sa bankama ili lošijeg imovinskog stanja) i advokature kao samostalne i slobodne profesije!\nobavezna elektronska korspondencija sa sudom,\npraktično uvođenje trostepenosti, umesto presuda - žalba, imaćemo presudu - žalbu - reviziju za koju se planira ukidanje vrednosti spora kao uslova za dopuštenost revizije,\nmogućnost da vi plaćate troškove postupka uprkos tome što ste dobili spor! To je, po mom mišljenju, najilustrativnije.\nNa kraju, ali nikako na poslednjem mestu, povodom ovih predloženih rešenja advokati već najavljuju za početak poslednje nedelje maja, u ponedeljak, protest ispred zgrade Advokatske komore Srbije .


RTS :: Na Balkanu veoma napeto – Sergej Nariškin govori za RTS\nPolitika Na Balkanu veoma napeto – Sergej Nariškin govori za RTS\nsreda, 23. okt 2019, 08:00 -> 15:59\nNa Balkanu veoma napeto – Sergej Nariškin govori za RTS\nMeđunarodni terorizam je velika zajednička pretnja Srbiji i Rusiji, kaže u intervjuu za RTS direktor Spoljnoobaveštajne službe Ruske Federacije Sergej Nariškin, koji u našoj zemlji boravi povodom Dana srpske Bezbednosno-informativne agencije. Prvi i najvažniji aspekt saradnje dve službe, koji opisuje kao partnerski, jeste razmena informacija o planovima i finansiranju terorizma.\n"Oni traže novo tlo za delovanje. Zato je bezbednosna situacija veoma složena, kako u Srbiji, tako i u Rusiji. Mi razmenjujemo analitičke ocene razvoja situacije u područjima nestabilnosti. Sprovodimo složene zajedničke operacije radi zaštite zakonitih spoljnih, srpskih i ruskih interesa."\nPovodom godišnjice oslobođenja Beograda, premijer Dmitrij Medvedev je bio u poseti Beogradu, a vi se u autorskom tekstu za beogradski dnevni list osvrćete na srpsko-rusko savezništvo u Drugom svetskom ratu. Šta predstavlja izostanak poziva Rusiji i Srbiji na ceremoniju obeležavanja 80. godišnjice početka Drugog svetskog rata u Varšavi?\nU najkraćem, to je cinični pokušaj da se izopači ishod Drugog svetskog rata.\nDomaćin tog skupa bila je Poljska, koja je otkrila namere drugih evropskih zemalja da čak optuže Sovjetski Savez za početak Drugog svetskog rata, a Poljska je u njemu odgirala ulogu koja nije baš lepa.\nSetimo se da je 1934. sa Hitlerom sklopila sporazum o neutralnosti koji je sadržao tajni protokol, prema kome bi u slučaju napada treće zemlje, ostala neutralna.\nZato je od aktuelnog političkog rukovodstva Poljske bilo i očekivano da izostavi poziv Rusiji i Srbiji.\nU istom tekstu govorite i o pokušaju širenja postistine i da u tom smislu Rusija i Srbija imaju zajedničke protivnike na Zapadu. Ko su oni?\nTo su oni koji su pre 20 godina izvršili stravičnu agresiju protiv suverene evropske države, protiv Srbije, kada je stradalo nekoliko hiljada ljudi i uništena infrastruktura, a da za to niko nije odgovarao.\nDa li Rusija ostaje pri zahtevu za diplomatskim statusom osoblja u Srpsko-ruskom humanitarnom centru u Nišu – istom kakav pripadnici NATO-a uživaju u Srbiji od 2016. godine?\nTo nije zahtev, već zakonita molba ruske vlade, po tradiciji po kojoj isti status uživa niz zapadnih predstavništava u Srbiji.\nMi smo svesni kako grub pritisak te zemlje vrše na Srbiju kako Srpsko-ruski humanitarni centar ne bi dobio isti specijalni status i to je još jedna potvrda grubog mešanja u unutrašnja pitanja suverene zemlje.\nPremijer Medvedev je u srpskom parlamentu govorio o Srbiji u Evroazijskoj ekonomskoj uniji i o saradnji ili nesaradnji sa EU. S obzirom na Vašu dugu političku karijeru, kakva je budućnost tih odnosa?\nMi smo otvoreni za saradnju Evroazijske ekonomske unije sa svim zemljama i međunarodnim organizacijama uključujući i Evropsku uniju, ali za sada ta naša otvorenost ne nailazi na isti odgovor od Brisela, ali videćemo.\nMi smo, naravno, protiv barijera među zemljama i u ekonomskim integracionim procesima, koje češće dolaze od zapadnih zemalja.\nKako komentarišete tumačenja odbijanja EU da otvori pregovore sa Albanijom i Severnom Makedonijom i teze da to otvara mogućnost za druge sile da šire svoj uticaj?\nTo je primer nedoslednog, a često i ciničnog stava Evropske unije u odnosu na balkanske zemlje.\nBrisel je pozvao te dve zemlje u evroatlantske integracije, pre svega u NATO. Te zemlje su ispunjavale zahteve Brisela, ispunjavale su teške reforme, a kada je počelo da se radi o EU, Brisel im je zatvorio vrata ispred nosa. To je zaista cinično.\nNa sadašnju funkciju došli ste sa važnog političkog položaja, opisuju Vas i kao bliskog saradnika predsednika Vladimira Putina. Da li i dalje imate političke ambicije?\nFunkcija direktora spoljnoobaveštajne službe je veoma visoka, volim svoj posao i ponosan sam što mi je predsednik Putin poverio tu značajnu dužnost.\n(sreda, 23. okt 2019, 19:02) - anonymous [neregistrovani]\ne sad da mi nesto i naucimo od Rusa.Na vazna mesta u drzavi koja ima ogromne potencijale da razrusi svet bar kod njih uvek idu mirni i stalozeni ljudi ,bas kao sto je i Putinu data sansa da zavlada.Kultura ,stalozenost ,umeti da tise pricate ostavlja jaci utisak od galamdzije ...\n(sreda, 23. okt 2019, 14:21) - Gavrilo Princip [neregistrovani]\nSve je stvar Principa, jer biti bez Principa znaci biti neciji vazal!!! Rusija je vaskrsla, sto znaci da i za Srbiju ima nade... Dobrodosli Gospodine Nariskin i cuvajte nam nasu majku Rusiju. Pozdrav, dogodine u Prizrenu!!!


ISTORIJSKI TRENUTAK: Rukovanje Trampa i Kim Jong Una u Demilitariziranoj zoni | Glasnacije.rs\nAmerički predsjednik Donald Trump susreo se s Kim Jong-unom u Demilitariziranoj zoni, koja razdvaja Južnu i Severnu Koreju, zbog kratkog rukovanja.\nRanije je Trump rekao da se “raduje što će videti” Kima.\n– Ovo je istorijski trenutak – rekao je lider Severne Koreje Kim Jong Un o američkom predsedniku Donaldu Trampu koji ulazi u Severnu Koreju, preko vojne linije razgraničenja koja razdvaja dve Koreje.\n– Prelazak preko te linije bio je velika čast – rekao je Trump, dodajući da je njegova i Kimova bila veliko prijateljstvo.\nAmerički predsednik Donald Trump i severnokorejski lider Kim Jong Un samo su sedeli zajedno, a Kim je rekao da je bio “iznenađen” otvorenim pozivom koji je Trump objavio juče na Tvitteru.\n-Bio sam veoma iznenađen kada sam čuo za vašu ponudu na tvit-u i tek u kasnim popodnevnim satima mogao sam da potvrdim vaš poziv. Hteo sam da vas ponovo upoznam i posebno za obe Koreje, ovo mesto je znak nesrećne istorije. Dakle, da bi naše dve Koreje bile u prilici da mi pruže ovu priliku da vas upoznam ovde, to je veoma značajno, što znači da možemo da se osećamo opušteno i da se sretnemo sa pozitivnim razmišljanjima o svim našim diskusijama u budućnosti – rekao je Kim.\nAmerički predsjednik Donald Trump, stojeći sa sjevernokorejskim liderom Kim Jong Unom u Južnoj Koreji, pozvao je Kim u Vashington.\nTrump i Kim sastali su se poslednji u februaru u Hanoju, Vijetnam, ali su razgovori smatrani neuspehom i samit je bio prekinut. Pjongjang je tvrdio da je Vašington kriv za neuspešan sastanak. Međutim, dva lidera su od tada održavala stalnu i očigledno ljubaznu pisanu korespondenciju. Trump je više puta pohvalio Kimova pisma, opisujući najnoviju poruku koju je dobio od liderke Severne Koreje kao “lepu”.\nIako su, kako se izveštava, u prijateljskim odnosima, Vašington i Pjongjang nastavljaju da se bore protiv sankcionisanja, što SAD insistira da se ne može desiti sve dok država pustinjaka ne obavezuje se na denuklearizaciju.


U četvrtak počinju izbori za Evropski parlament - Svet - Dnevni list Danas\nPočetna » Svet » U četvrtak počinju izbori za Evropski parlament\n0Piše: Beta 21. maja 2019. 14.19 Izmenjeno: 22. maja 2019. 04.01\nFoto: Beta/Ettore Ferrari/ANSA via AP\nNova istraživanja javnog mnenja pokazaju da birače pred ove izbore najviše brinu ekonomija, nezaposlenost, imigracija, ekologija, ali i terorizam, unapređenje ljudskih prava, demokratija, socijalna zaštita.\nGlasanje na evropskim izborima počinje u četvrtak 23. maja u Holandiji i Britaniji, u Irskoj se glasa u petak 24. maja, u Češkoj u petak i subotu – 24. i 25. maja, u Letoniji, Malti i Slovačkoj u subotu 25. maja a u preostaloj 21 članici u nedelju, 26. maja.\nUkupno se bira 751 evroposlanik, s obzirom da Britanija nije napustila EU. Da je Velika Britanija izašla iz EU krajem marta, kako je prvobitno planirano, u Parlamentu bi sedelo 705 poslanika.\nBroj evroposlanika svake članice utvrđen je na osnovu veličine njene populacije pa tako Kipar, Luksemburg, Malta i Estonija imaju po šest predstavnika u EP, a najmnogoljudnija Nemačka 96.\nPravo glasa u većini članica imaju građani sa 18 i više godina, osim u Grčkoj (17), i Malti i Austriji (16).\nMeđutim, kandidati na evropskim izborima u 15 članica moraju da imaju najmanje 18 godina, u deset zemalja 21, u Rumuniji 23, a u Italiji i Grčkoj najmanje 25 godina.\nKada je reč o izlaznosti, ona od izbora do izbora opada, uprkos kampanjama sa ciljem da podstaknu Evropljane da izađu na birališta.\nNa izborima 2014. izlaznost je bila 42,6 odsto nakon 43 procenta 2009. i maksimalnih 62 odsto na prvim direktnim zborima 1979.\nPoslednje predizborne procene ukazuju da će Evropska narodna partija (EPP) ostati najveća grupa u EP sa 180 mesta u odnosu na 217 sada.\nOpašće i snaga levog centra okupljenog u grupi socijalista i demokrata (SD), sa 186 na 149 mesta u EP.\nLiberalni savez ALDE bi, prema procenama, trebalo da ima 76 evroposlanika, osam više nego sada, a Zeleni 57 ili pet više.\nKako prenosi agencija AP, liberali su sada spremni da formiraju novu grupu sa Republikom u pokretu francuskog predsednika Emanuela Makrona.\nNa strani krajnje desnice i nacionalista, predviđa se da će grupa Evropa nacija i slobode, u kojoj su partije poput italijanske Lige, britanske Stranke za nezavisnost (UKIP) i francuskog Nacionalnog okupljanja, dobiti 62 mesta u novom EP prema 37 sada.\nInače, uslov za formiranje grupe u EP je 25 evroposlanika iz najmanje četvrtine članica EU.\nPreliminarni rezultati znaće se u kasnim večernjim satima u nedelju a novoizabrani evroposlanici će već u ponedeljak početi razgovore o formiranju parlamentarnih grupa.\nObjavljivanje delimičnih i preliminarnih rezultata nije dozvoljeno pre nego što se zatvore sva biračka mesta u EU, a to je nedelja 26. maj u 23.00.\nMandat sadašnjeg EP završava se 1. jula a novi evroposlanici zauzeće svoja mesta u Strazburu 2. jula i na prvoj plenarnoj sednici izabrati predsednika, 14 potpredsednika i još pet drugih visokih zvaničnika, i takođe odlučiti o broju i sastavu parlamentarnih odbora.\nLideri EU okupiće se 28. maja da biraju kandidate za najviše pozicije u EU koje treba da potvrdi EP. Predloženi komesari će u periodu između jula i oktobra obrazlagati u EP svoje politike.\nEU, Evropski parlament, Izbori\nKonačne rezultate izbora u Požarevcu utvrdiće Upravni sud\nČekaju se rezulati testova za 301 lice u Šapcu


U BiH 189 novih slučajeva korona virusa, pet osoba preminulo – Radio Feral\nPrema podacima entitetskih institucija, u Federaciji Bosne i HErcegovine i Republici Srpskoj, registrovano 189 novozaražnih osoba na korona virus dok je pet osoba preminulo.\nIz Kriznog štaba/stožera Federalnog ministarstva zdravstva preporučuju građanima da zbog pogoršane COVID-19 epidemiološke situacije, izbjegavaju javna okupljanja i ograniče svoja kretanja. Podsjećaju građane na neophodnost pridržavanja mjera lične/osobne zaštite, držanje razmaka od dva metra i izbjegavanje rukovanja i grljenja, nošenje maski u zatvorenom javnom prostoru te ukoliko na otvorenom nije moguće održati distancu od dva metra,često i temeljito pranje ruku, održavanje lične/osobne higijene i higijene prostora, kao i da se poslodavci i uposleni pridržavaju preventivnih mjera na radnim mjestima.\nU Republici Srpskoj u posljednja 24 sata na virus korona pozitivno je 50 osoba od testiranih 237, a umrlo je dvoje iz Ljubinja i sa Sokoca, rečeno je danas u Banjaluci na konferenciji za novinare predstavnika Instituta za javno zdravstvo Republike Srpske.\n“Nažalost, u nekim opštinama je došlo do pogoršanja epidemiološke situacije, ali, uprkos svemu, u nekima od njih situacija se smiruje. Cilj nam je da broj pozitivnih lica na virus korona bude što manji i zato je neophodno poštivati propisane mjere”, naglasio je Zeljković.\nDoktor Jelena Đaković-Dević rekla je da je najveći broj zaraženih lica u protekla 24 sata u Zvorniku i to njih devet.\n← Općinski načelnik potpisao ugovor o izvođenju radova na izgradnji vodovoda u Dedajićima\nU TK 26 novozaraženih, u Kalesiji još 2 osobe pozitivne →